text:
Ubumenyi N'Ubuhanga
Toranya Neza Ibyo Usoma
Buri taliki 23, Mata, buri mwaka isi izirikana akamaro k’ibitabo mu bantu. Ibitabo nibyo bikoresho byagiriye abantu akamaro kurusha ibindi nyuma y’ubuhinzi. Ubuhinzi bwatumye bakura hafi y’aho batuye ibitabo bituma bahererekanya ubumenyi bwazamuye iterambere ryabo.
N’ubwo gusoma bisa n’ibyabaye umuco hirya no hino ku ku isi, ni ngombwa ko abantu bamenya guhitamo neza ibitabo byo gusoma kuko igitabo kirimo inyuguti ziroga kica nk’uko intwaro cyangwa indwara byica.
Ku rundi ruhande, abatuye isi batangiye kuzirikana akamaro k’ibitabo mu rwego isi guhera muy mwaka wa 1995.
Uretse mu Bwongereza bazirikana akamaro k’ibitabo muri Werurwe, buri mwaka, ahandi ku isi babkkora muri Mata, buri taliki 23.
Mu kuzirikana akamaro k’ibitabo, abatuye isi bazanazirikana ko kubyandika bivuna bityo bakibukiranya ko kwigana ibikubiye mu gitabo cy’undi utabiherewe uburenganzira, ari icyaha gihanwa n’amategeko mu bihugu byinshi.
Mu gihe cy’Amateka ya cyera bita Antiquité nibwo abantu bavumbuye kwandika.
Inyandiko zatumye abantu bahererekanya ibitekerezo imico n’imigenzo.
Kubera ko muri izo nyandiko ari ho habaga bahitswe ibitekerezo by’ingirakamaro, byabaye ngombwa ko abantu babyubakira inzu zikomeye mu rwego rwo kubirinda.
Abanzi bakomeye b’ibitabo ni inkongi, uruhumbu n’ivumbi.
Ku ikubitiro, uburyo bwa mbere abantu bandikagamo bwari uburyo bwo gufata utuntu tumeze nk’utwuma cyangwa ibiti bakabisharuza ku matafari ataruma barangiza kuryandikaho bakaritwika ubwo ibyanditseho bikaba bihawe igihe cyo kuramba.
Ni uburyo bw’imyandikire bita cuneiform bwatangijwe n’abaturage bitwaga Abasumeri bari batuye muri Mezopotamiya ya kiriya gihe, ubu ni muri Iraq.
Ubu buryo bwararambye bugera n’ahandi mu isi ya kiriya gihe harimo n’i Babuloni.
Kubera ko Abanyamisiri bacuruzanyaga n’Abasimeri bo muri Mezopotamiya, baje kwiga kwandika ariko basanga ibyiza ari ukwandika ku bikoresho bikoze mu rufunzo bashishuraga bakabyumisha.
Ni ibifunzo bita papyrus.
Nyuma yo kubyandikaho, barabizingaga bakabibika ari imizingo.
Mu magambo avunaguye, twakwemeza ko muri Mezopotamiya ari ho havukiye inyandiko n’ubwo imyandikire yagiye ihinduka bitewe n’ibihe n’ahantu.
Kubera iyi mpamvu, aka gace niko usanga karavukiyemo imijyi n’ibitekerezo byatumye isi ya kiriya gihe iba uko amateka ayivuga muri iki gihe.
Yewe hari n’aho imico n’ibitekerezo byo muri kiriya gihe bikigaragara na n’ubu!
Ni muri aka gace kandi hubatswe inzu y’ibitabo yitiriwe Celsus , ikaba iherereye mu nkengero z’Inyanja ya Egée, hafi ya Turikiya y’ubu.
Umujyi wa Ephèse wubatswemo iriya nzu y’ibitabo wari uri mu gace kacagamo abacuruzi bavaga imihanda yose harimo abavaga mu Bugereki no muri Roma bya cyera.
Muri urwo ruhurirane ni n’aho ababaga mu madini atandukanye yari ho muri kiriya gihe bahuriraga, bakaganira.
Umuhanga mu Bumenyi bw’isi n’Amateka wo muri kiriya gihe witwa Strabo yanditse ko abantu ba mbere bashinze Umujyi wa Ephèse ari abitwaga Amazones.
Aba bari abagore b’abarwanyi cyangwa b’abahigi bari baturiye Inyanja y’Umukara.
Icyakora nta makuru arambuye Strabo atanga ku nkomoko n’imikorere ya bariya bagore.
Bariya bagore bashinze uriya mujyi sibo bawugejeje ku rwego wamenyekanyeho mu mateka ahubwo byakozwe n’abatwaga Hitite, bamamaye mu mwaka wa 1050 B.C.
Bageze muri kariya gace baturutse mu Bugereki.
Uriya mujyi waje kwamamara kugeza ubwo wagutse ugera mu gice kinini cy’u Bugereki bwo mu gihe cya cyera kandi kwagurwa kwawo kwagizwemo uruhare n’abagaba b’ingabo z’umwami Alegizanderi Mukuru wa Macédoine.
Uyu yari umuhungu w’Umwami Filipo, akaba yarabaye igihangange cyane mu bami bategetse u Bugereki.
Ubwo Roma yabaga igihangange, umujyi wa Ephèse waje kuba ihuriro ry’ibikorwa bya Roma mu gace wari urimo kubera ko wari uri ahantu rwagati ubucuruzi n’ibitekerezo byo muri ya kiriya gihe byahuriraga.
Ni umujyi wari utuwe n’abantu 250, 000 .
Aba barenda kungana n’abatuye Akarere ka Rutsiro muri iki gihe.
Kubera ko wategetwe n’abantu bo mu mico itandukanye barimo aba Lidiya, Abaperesi, Abagereki ba Alegizanderi, Abaromani, Aba-Otomani n’abandi, byatumwe uba umujyi w’abahanga n’abantu bacyerebutse.
Icyakora intiti zivuga mu buryo butandukanye uwatanze itegeko ryo kubaka inzu y’ibitabo ya Celsus ariko benshi bahuriza ku ngingo y’uko itegeko ryo kuyubaka ryatanzwe umutware w’Umuromani witwaga Gaius Julius Aquila abikora mu rwego rwo guha icyubahiro Se witwaga Tiberius Julius Celsus Polemaeanus.
Iby’imyubakirwe y’inzu, intiti zabimenye zishingiye ku nyandiko yasharuwe kuri rumwe mu nkuta z’iri mu muryango w’iyi nzu.
Icyuzura yashyizwemo imizingo y’ibitabo iri hagati ya 9,000 na 12,000.
Ikirangiza kuzura yashinzwe umugabo witwa Celsus wari intiti mu mategeko no mu bikorwa bya gisirikare ngo abe ari we uyicunga.
Ni inzu yubatswe hakoreshejwe itaka bita marbre. Yubatswe ihawe umusingi muremure k’uburyo yashoboye guhangana n’imitingito n’inkubi zikomeye k’uburyo n’ubu igihagaze.
Uretse ibitabo yabitswemo, iyo uyibonye ubona ko abayubatse bayizengurukije inkingi zirimo ibibumbano byerekana umuco wo gice yubatswemo n’abahacaga bava cyangwa guhaha hafi aho.
Ibitabo rero ni isoko ya byose…
Byigisha kubana n’abandi, gukundana, ikoranabuhanga, ubugenge, ubutabire, imibare, ibitekerezo ndetse hari n’ibitabo byashyize mu bantu imyumvire yatumye bamara abandi, urugero nka Mein Kampf cyanditswe na Adolf Hitler ubwo yari afunzwe.
Cyatangajwe mu mwaka wa 1925.
Kubera ko ibitabo ari ingenzi ni ngombwa ko umusomyi ahitamo neza ibitabo byo gusoma kuko iyo ahisemo ibitabo bibiba urwango bituma rumucengera akaba yakora ishyano nk’iryo Abanazi basomye Mein Kampf bakoreye Abayahudi cyangwa iryo Interahamwe n’abandi bahezanguni bakoreye Abatutsi muri Jenoside yabakorewe mu mwaka wa 1994 nyuma yo gucengerwa n’amatwara ya PARMEHUTI yasohowe muri Kangura( ikinyamakuru cy’abahezanguni.)


c: text/html

text:
Mu gihe abakorera ubucuruzi bw’akajagari mu Mujyi wa Muhanga bakomeza gusaba ubuyobozi kubafasha kubona igishoro, kugira ngo babashe kubona uko batunga imiryango yabo, ubuyobozi bw’Akarere ka Muhanga burashishikariza abo bacuruzi kwiyandikisha aho batuye, bagahabwa inguzanyo ishobora kubafasha kuzamura igishoro cyabo, kandi bakazayishyura mu gihe cy’imyaka ibiri hiyongeyeho ibihumbi 2000 fwr gusa.
Abo bacuruzi bakora ibyiganjemo imboga n’imbuto, bavuga ko ubuyobozi bwabegereye ngo barebere hamwe uburyo ikibazo cyabo cyavugutirwa umuti, ariko nyuma yo kwizezwa inguzanyo amaso akaba yaraheze mu kirere batarayibona.
Bati “ntibakajye bavuga ko twanze gufata inguzanyo kuko si twe twanze gutera imbere, kuko baraje baratwandika ndetse banatubwira ko amafaranga tuzayabona, ariko kugeza magingo aya amaso yaheze mu kirere, rero kuba tukiri muri ubu bucuruzi ni uko tubeshywa kandi twe nta bushobozi dufite, rero badufashe rwose ibyo bavuga bajye babishyira mu bikorwa”.
Kayitare Jaqueline Umuyobozi w’Akarere ka Muhanga, yavuze ko mu rwego rwo gukemura icyo kibazo ashishikariza abakora ubwo bucuruzi bw’akajagari bari mu cyiciro cya mbere n’icya kabiri by’ubudehe, kwiyandikisha bagahabwa inguzanyo binyuze muri gahunda ya VUP ingana n’amafaranga ibihumbi ijana (100,000 fwr) mu gihe cy’imyaka ibiri bakazishyura hiyongeyeho ibihumbi 2000 fwr gusa.
Kayitare akomeza avuga ko abo bakora ubwo bucuruzi badakwiriye kujya mu ngeso mbi zirimo no kwishora mu buraya bitwaje ko babuze igishoro, kuko bishobora kubicira ubuzima kandi n’ayo mafaranga bashakaga ntibayabone, ahubwo bakihatira kugana amasoko aciriritse yo muri ako karere, mu gihe baba badafite igishoro gihagije kuko kuyakoreramo ari ubuntu.
Eric Habimana

robotstxt: allowed

filter: keep


text:
Yanditswe Jul, 06 2021 13:09 PM | 91,768 Views
Imiryango 560 muri Muhanga yemerewe guhabwa uburenganzira bwo kwandikwa mu bitabo by’irangamimerere
Imiryango 560 kuri 866 yo mu Mirenge ya Mushishiro na Muhanga, yemerewe n’urukiko rw’ibanze rwa Nyamabuye mu karere ka Muhanga kongera guhabwa uburenganzira bwo kwandikwa mu bitabo by’irangamimerere.
Ibi bikozwe nyuma y’aho mu myaka ya 1997 na 1998 dosiye zose z’iyahoze ari komine Buringa zatwitswe n’abacengezi, bituma nta muntu n’umwe wongera kubona icyangombwa cy’uko yashyingiwe, kuko nta kimenyetso na kimwe cyabigaragazaga.
Ubu akanyamuneza ni kose ku basanganywe iki kibazo, ndetse abagera ku 123 bakaba bamaze kongera kwandikwa mu Murenge wa Mushishiro.
Itegeko rigenga umuryango n’abantu ryo mu 2016, riteganya ko iyo hari impamvu yatumye ibitabo by’irangamimerere bizimira hakorwa iperereza, rizavamo ikirego gitangwa n’abahagarariye inyungu z’abaturage hagafatwa umwanzuro ku kirego cyatanzwe.
Akarere ka Muhanga niko kareze mu izina ry’abaturage aho 64.6% ari bo bamaze kwemererwa gusubizwa mu bitabo by’irangamimerere, abandi bakazafashwa mu mwaka w’ingengo y’imari 2021/2022.
Muhanga: Hakenewe umushinga munini wo kuvana abaturage mu manegeka
Nov 19, 2022 Soma inkuru
Ndayisaba utuye i Muhanga yagaragaje ubuhanga afite mu gukora robots
Jul 09, 2021 Soma inkuru
Abaturage 123 bo muri Muhanga bemerewe kongera kwandikwa mu bitabo by'irangamimerere
Jul 02, 2021 Soma inkuru
Isura nshya ya Muhanga na Huye kubera imihanda ya kaburimbo
Jun 19, 2021 Soma inkuru
Minisitiri Gatabazi yasabye abayobozi muri Muhanga gukora ibyo bashinzwe badakorera ku jisho
May 19, 2021 Soma inkuru
Muhanga: Amabuye adasanzwe akorwamo imitako, intego ni ugukora amakaro
Feb 19, 2021 Soma inkuru


text:
kurikirana Umunsi wa kabiri w’igiterane cy’ivugabutumwa kiri kubera kuri Sitade ya kaminuza ishami rya Huye
Umuryango w’abanyeshuri b’abapantekote (CEP UR HUYE) Wateguye igiterane cy’ivugabutumwa gifite intego igira iti” icyaremwe gishya,ubuzima nyakuri” ,kizamara icyumweru cyatangiye ku i tariki ya 18/01/2020, kuri icyumweru turi ku munsi wa Kabiri wiki giterane aho turi kumwe na Korari Goshen Family choir yavuye i Musanze kuri ADEPR MUHOZA, hamwe namakorari yo muri CEP ariyo Elayo ,Vumiliya,Alliance , Enihakole na El-Elyonworship Team.
Umuvugabutumwa ni Pst. RUZIBIZA Viateur,umushumba w’ururembo wungirije w’ururembo ry’amajyepfo,kurikirana uko kiri kugenda.
*ubu hari kuririmba korari Goshen indirimbo nziza igira” nzakomeza gusenga kuko ibyo Imana yavuze irabikoza kd Imana ntibeshya.
*Korari Goshen irakomeje n’indirimbo ya Kabiri igira iti’ ikora ibyo Imana ishaka,ntawe iramwemera,rero Benedata mureke dukora ibyo Imana ishaka”
*ubu iri kuririmba ya indirimbo ya Gatatu nayo igira iti” ntahujya kwa Data,atari umujyanye,abanyamahanga nabo babazanya bati” ariko se iyo Mana bahora bavuga ibaho,ariko irahari”
*Goshen indirimbo ya Kane nayo igira iti” Twabonye ibikomeye byahigaga ubugingo bwacu ariko Imana yaratwimanye,nukuri Mana twabonye Ukuboko kwawe gukomeye,naho ibyaduhigaga byakomera Imana ikomeye kubirusha.
Tugeze mu mwanya aho Pasiteri MUGIRABUNTU David,waje aherekeje korari Goshen agiye gutanga intashyo
Pst David yatanze intashyo mu ijambo riboneka mu bibiliya muri 1 Petero 1:3 ,aho yashimye Imana ko yatubyaye ubwa kabiri kuko mbere hari byatumaga abantu benshi bataza Imbere y’Imana kuko abagore nabafite inkovu batari bemerewe kugera imbere y’Imana ariko kuko Imana yatubyaye ubwa kabiri ubu bose barasenga,bakavugana nayo. Imana nishimwe
- hakurikiye Umwanya wo kuramya no guhimbaza tubifashijwemo na EL-Elyon worship team ,twitegura kumva Ijambo ry’Imana.
- tugeze mu mwanya wo kumva ijambo ry’Imana
680 total views, 2 views today
2 COMMENTS
-
mukoze muhatubere rwose!!!!
-
Yesu akomeze kubana namwe cyaneee.


text:
Musanze: Abaturiye ikimoteri batewe impungenge n’imbwa zikivamo zikabarira amatungo
Abaturage baturiye ikimoteri cy’Akarere ka Musanze giherereye mu murenge wa Cyuve, mu kagari ka Bukinanyana bavuga ko batewe impungenge n’imbwa zikivamo zikabarira amatungo.
Aba baturage bavuga ko imbwa z’agasozi zinjira muri icyo kimoteri gushakamo Ibyo kurya,zabihaga zikototera amatungo yabo aba aziritse hafi yacyo andi aziritse mu rugo.
Bahamya ko izi mbwa ziteje inkeke yo kuba zishobora no kuzabarira abana kuko bamwe muri bo usanga bakunda kujya gukinira hafi yacyo abandi bakinjiramo.
Bamwe mu baturage baturiye iki kimoteri baganiriye na Teradignews.rw bagaragaje ko imiterere y’iki kimoteri ishobora kubakururira ingaruka mbi z’umwanda bityo bakaba basabye ubuyobozi bw’Akarere gufata ingamba nshya cyangwa se bakakizitira.
Nzabandora Philbert yagize ati:’ Kuba iki kimoteri kitazitiye ni ikibazo gikomeye kuri twe tugituriye namwe murabibona,ntidushobora guhamya ko twakwirinda umwanda mu gihe bikimeze gutya kuko hari imyanda ikivamo ikaza hano mu ngo zacu izanywe n’amasazi, umuyaga ndetse n’abana bakijyamo.
“Impumuro mbi ikivamo yo twarayimenyereye ntitucyoyinubira cyane, ubu igiteye ubwoba n’imbwa ziza gushakamo Ibyo kurya zikaturira amatungo ndetse mba mfite ubwoba ko nanatirimukira ahantu ikarya n’umwana imusanze mu rugo”.
“Baramutse bakizitiye izi mbwa ntizabona uko zicyinjiramo zacika hano vuba,amatungo n’abana bakarushaho gukomeza kugira umutekano usesuye”.
Faraziya Nyirandorimana yagize ati’ Icyo twasaba ubuyobozi ni uko bwazitira aha hantu cyangwa se hagafatwa izindi ngamba, bitabaye Ibyo ibi tuvuga nonaha byazageza no mu myaka 10 irimbere aribyo bikivugwa”.
Umunyamabanga nshingwabikorwa w’umurenge wa Cyuve, Landouard Gahonzire yavuze ko bamaze kubona umuti urambye kuri ibi bibazo.
Yagize ati: “Mu byukuri ni ikibazo tuzi kandi turimo gushakira umuti, iki kimoteri tugiye kucyimurira mu murenge wa Gacaca kandi inyigo yamaze gukorwa. Twabonye ariwo muti urambye wo gukumira abinjirayo mu buryo bworoshye, mu gihe cya vuba tuzaba twagifunze.”
Gitifu Gahonzayire akomeza avuga ko bagiye kuvugana kompanyi ishinzwe kumenamo imyanda yitwa( M.ZI company LTD) ko baba barebye uburyo bacunga umutekano w’iki kimoteri mu buryo bwihariye.
Iyo ugeze kuri iki kimoteri ubona ko kiri hagati mu ngo z’abaturage ndetse usanga abana benshi buzuyemo bashakishamo ibyo kurya mu myanda.
📲Mwifuza kuvuugana na twe ku bw’igitekerezo runaka cyangwa se izindi serivise, duhamagare kuri:
0784581663/0780341462


text:
Ikigo Cyo Kugurisha Igikorwa cyiza cyo gushushanya kizakangura amarangamutima yabantu. Igishushanyo mbonera gisimbuka kiva muburyo bwa gakondo bwo kwibuka hanyuma kigashyira uburambe bushya muburyo bwiza kandi buteganijwe. Inzu yibidukikije yibidukikije yubatswe binyuze muburyo bwitondewe bwibikorwa byubuhanzi, kugenda neza kwumwanya nubuso bushushanyijeho ibikoresho n'amabara. Kubamo ntabwo ari ugusubira muri kamere gusa, ahubwo ni urugendo rwingirakamaro.
Izina ry'umushinga : Feiliyundi, Izina ryabashushanya : Weimo Feng, Izina ry'abakiriya : MOD.
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
Isomo ryo mu Ibaruwa yandikiwe Abahebureyi 10,32-39
Bavandimwe, nimwibuke uko mwatangiye mukimara kubona urumuri, ukuntu mwarwanye intambara ikomeye kandi ibabaje: rimwe mushungerwa mu bitutsi no mu bitotezo, ubundi mwifatanya n’abagirirwaga ayo marorerwa. Kandi koko mwasangiye ububabare n’abafunzwe, mwakirana ibyishimo isahurwa ry’ibintu byanyu, kuko mwari muzi ko mufite ubukungu bwisumbuyeho kandi buzahoraho. Amizero yanyu ntagacogore, azabahesha ingororano ikomeye. Ubu icyo mukeneye ni ubutwari buzabafasha kuzuza ugushaka kw’Imana no kuronka ibyiza mwasezeranijwe. Kuko «hasigaye akanya gato, ndetse gatoya cyane, maze Ugomba kuza akaza bidatinze. Intungane yanjye izabeshwaho n’ukwemera; nyamara niba inyuze ukwayo, ntizongera guhimbaza umutima wanjye.» Twebweho ntituri abantu bo gutezuka ngo bitume tworama, ahubwo turi abantu bafite ukwemera kuzaduhesha uburokorwe.


text:
Ibi yabigarutseho mu kiganiro yagiranye n’abanyeshuri mu rwego rwo kwakira abari gutangira umwaka mushya w’amashuri, biganjemo abanyamahanga baturuka mu bihugu birenga 24 hirya no hino ku Isi, kuri uyu wa Mbere tariki ya 21 Ugushyingo 2022.
Prof. Rwigamba Balinda yasabye aba banyeshuri kwitwararika, yemeza ko ubuyobozi bwa Kaminuza butazihanganira uwo ari we wese uzashaka kuyisiga icyasha no kuyitesha ikuzo ifite ku ruhando mpuzamahanga.
Ati “Ntabwo twiteguye kwemerera uwo ari we wese wadutesha ikuzo. Mwaje hano kubera ko iki kigo kiri mu bya mbere muri Afurika, intego yacu ni ukugira Kaminuza nziza muri Afurika no kugira abarimu beza. Twifuza kugira abanyeshuri beza bazaba umusemburo w’impinduka mu bihugu byabo.”
Yasabye abanyeshuri kugirira icyizere ubuyobozi bw’ishuri kuko bugomba gukora ibishoboka byose bugatanga uburezi bufite ireme.
Ati “Iyo uje hano uratwizera natwe dukora uko dushoboye kugira ngo tukugezeho ubumenyi, ibikoresho bigezweho ku buryo nusubira mu gihugu cyawe uzaba uri umuntu w’ingirakamaro.”
Yavuze ko ubuyobozi bwa Kaminuza bwakoze ibishoboka byose kugira ngo buzane abarimu bashoboye kandi b’abahanga mu gutanga ubumenyi bukenewe ku isoko ry’umurimo.
Mufite uburenganzira bwo kwanga umwarimu
Perezida wa ULK kandi yabwiye aba banyeshuri ko bagomba guhabwa uburezi bufite ireme binyuze mu barimu bafite ubuhanga kandi bashoboye babona nta cyo umurezi azabagezaho bakamwanga hakiri kare.
Ati “Mufite inshingano zo kwanga umwarimu wanyu mu gihe mubonye ntacyo azabagezaho. Igihe cyose mubona atagaragaza ubushobozi bwo kubigisha, nta bumenyi mu myigishirize afite, imyitwarire idahwitse n’ibindi mufite uburenganzira bwo kumwanga.”
Yasabye abayobozi batandukanye ba Kaminuza yigenga ya Kigali guharanira gutanga uburezi bufite ireme no kuzuza inshingano bigendanye n’imihigo basinye mu konoza inshingano.
Yongeye kubibutsa ko abanyeshuri ari bo bakiliya ba Kaminuza bakwiye guhabwa serivisi nziza yuje uburezi bufite ireme, inama, uburere n’ubujyanama buzabafasha mu gutegura ejo hazaza habo.
Yijeje abanyeshuri ko bigendanye n’intego nyamukuru yabazanye kandi ijyanye n’iyo Kaminuza ifite bazabona buri kimwe bifuza mu guharanira ko bahangana ku isoko ry’umurimo.
Abanyeshuri biga muri iyi Kaminuza bagaragaje ko nyuma yo guhabwa impanuro na bo bagiye kuzikurikiza mu rwegpo rwo guharanira impinduka no kujya ku isoko ry’umurimo hari icyo bafite nk’uko Niyigena Alice yabigarutseho.
Ati “Nkanjye uri mu mwaka wa nyuma ni ugukoresha ziriya mpanuro nahawe hamwe n’uko nari nsanzwe nkora birasaba kongeramo imbaraga. Iyo ari umwaka wa nyuma bisaba gukora cyane bikazatuma usohoka uhagaze neza. Mu buzima bwa buri munsi ikinyabupfura n’imyitwarire nibyo bigena ubuzima bwacu bwa buri munsi.”
Umuyobozi w’Abanyeshuri biga mu Ishuri rya Tekinike rishamikiye kuri ULK, Nzabonimana Gaspard, yemeje ko impanuro bahawe zigiye kubabera impamba mu rugendo rwo kuvoma ubumenyi bwo kuzirwanaho mu gihe kiri imbere.
ULK ifite abanyeshuri b’abanyamahanga basaga 600 biganjemo abaturuka muri Gabon, Liberia n’ibindi bihugu bitandukanye birimo USA, Haiti, u Buhinde, Nepal n’ibindi byo muri Afurika.
Amafoto: Nezerwa Salomon


text:
MWABATIJWE MUBATIZO KI?
IBICE BYO GUSOMA: Zaburi ya 29; Itangiriro 1:1-5; Ibyakozwe 19:1-7.
Ndabasuhuje bene Data bakundwa. Ndashimira Imana yongeye kunkoresha mu kubagezeho ijambo ryayo. Uyu munsi turaganira ku kibazo kibaza kiti: “MWABATIJWE MUBATIZO KI?”
Iki ni ikibazo Pawulo yabajije abigishwa ba Yohana Batisita igihe bari muri Efeso. Uramutse ugize uwo ubaza iki kibazo muri iki gihe yahita yumva ko umubajije niba yarabatijwe mu mazi menshi cyangwa se ku gahanga; niba yarabatijwe ari mukuru cg umwana, kuko aribyo bibazo bikunze gukurura impaka muri iki gihe. Izi mpaka sindi buzinjiremo cyane kuko zidafite umumaro. Kuri njye igifite umumaro ni igisobanuro cy’umubatizo kurusha uburyo bukoreshwa mu kubatiza. Umubatizo ugaragaza inyuma icyabaye imbere mu mutima. Niba imbere mu mutima narizeye Kristo nk’umucunguzi wanjye, nkemera urupfu rwe nk’urwo kunkiza, nkishushanya nawe mu gupfa ku byaha, ushobora kumbatiza mu mazi macye cyangwa menshi, ntabwo bizambuza kujya mu ijuru. Petero ahamya ko gusukwaho amazi ku gahanga cyangwa kuyibizwamo byonyine bidashobora gukuraho icyaha agereranya n’ico: “Na n’ubu amazi ni yo akibakiza namwe mu buryo bw’igishushanyo cyo kubatizwa, icyakora si uko akuraho ico ryo ku mubiri, ahubwo ni isezerano ku Mana ry’umutima utic?ra urubanza, ribakirisha kuzuka kwa Yesu Kristo” (1 Petero 3:21). Umubatizo ntukuraho icyaha, haba n’icy’inkomoko” (kamere). Bibiliya yigisha ko amaraso ya Yesu yamenwe ari yo yonyine akuraho ibyaha (Abar 5:8, 9; 1Yohana 1:7). Ikigirira umuntu akamaro ni ukwihana ibyaha no kwizera Yesu akabigaragarisha ikimenyetso cyo kubatizwa nk’uko Petero abivuga muri aya magambo: “Nimwihane, umuntu wese abatizwe mu izina rya Yesu Kristo ngo mubone kubabarirwa ibyaha byanyu, kandi namwe muzahabwe iyi mpano y’Umwuka Wera (Ibyak 2:38; 3:19).
Muby’ukuri, umubatizo ni ikimenyetso kigaragaza “guhisha byuzuye inarijye muri Kristo” (Abagal 2:20; Abakol 2:12; Abar 6:6; Abef 4:24; Abakol 3:10). Umubatizo wazanywe na Yohana integuza ya Yesu abatiriza mu ruzi rwa Yorodani (Matayo 3:6). Uyu mubatizo wakorwaga n’umuntu wabaga yihannye ibyaha bye ukaba nk’igihamya ko avuye mu byaha ahindutse ukwiriye kwera imbuto zikwiriye abihannye (Matayo 3:6, 7, 8). Pawulo abaza abigishwa ba Yohana ati: “Mwabatijwe mubatizo ki?”, ntiyari ashishikajwe no kumenya niba barabatijwe mu mazi menshi cyangwa make, niba barabatijwe ari bakuru cyangwa se niba baratijwe ari abana, etc. Kuri we ikibazo cyari ukuba umuntu yabatizwa mu mazi ariko ntamenye iby’Umwuka Wera iyo biva n’iyo bijya. Abigishwa bashubije ko babatijwe “umubatizo wa Yohana” (Ibyak 19:3). Aba bigishwa bari bamaze igihe barabatijwe umubatizo wo mu mazi gusa batazi umubatizo w’Umwuka Wera. Umuntu yakwibaza uwo ikibazo kiriho: Ese ni abigishwa ba Yohana cg ni Yohana utarigeze abigisha iby’Umwuka Wera? Yohana ararengana! Mu kubatiza abantu, yababwiraga ko we ari integuza; ko ababatirisha amazi; ariko ko hari undi uzababatirisha Umwuka n’umuriro: “Jyeweho ndababatirisha amazi ngo mwihane, ariko uzaza hanyuma yanjye andusha ubushobozi, ntibinkwiriye no kumutwaza inkweto. Ni we uzababatirisha Umwuka Wera n’umuriro” (Mat 3:11).
Kubatirisha Umwuka ni Yesu Kristo wenyine ubikorera abamwizeye nk’uko Pawulo abivuga: “Ibi byonyine ni byo nshaka ko mumbwira. Mbese imirimo itegetswe n’amategeko ni yo yabahesheje Umwuka, cyangwa se ni uko mwumvise mukizera? (..) Kugira ngo umugisha wa Aburahamu ugere no ku banyamahanga bawuheshejwe na Yesu Kristo, kwizera kubone uko kuduhesha wa Mwuka twasezeranijwe” (Abagalatiya 3:2, 14). Umuntu ashobora kuzura Umwuka Wera atarabatizwa mu mazi: “Petero akivuga ibyo, Umwuka Wera amanukira abumvise ayo magambo bose. Abizeye bo mu bakebwe bajyanye na Petero barumirwa bose, kuko n’abanyamahanga na bo bahawe Umwuka Wera akaba abasutsweho, kuko bumvise bavuga izindi ndimi bahimbaza Imana. Maze Petero arababaza ati ‘Aba ngaba bahawe Umwuka Wera nkatwe, ni nde ubasha kubima amazi ngo batabatizwa?’Ategeka ko babatizwa mu izina rya Yesu Kristo” (Ibyak 10:44-48). Yohana we yujujwe Umwuka Wera akiva mu nda ya Nyina (Luka 1: 15). Hari n’ababatijwe mu izina rya Yesu ariko ntibahabwa Umwuka Wera baza kuwuheshwa no kurambikwaho ibiganza n’intumwa. Dore uko byagenze: “Intumwa zari i Yerusalemu zumvise yuko Abasamariya bemeye ijambo ry’Imana, zibatumaho Petero na Yohana, na bo basohoyeyo barabasabira ngo bahabwe Umwuka Wera, kuko hari hataragira n’umwe wo muri bo amanukira, ahubwo bari barabatijwe gusa mu izina ry’Umwami Yesu. Nuko babarambikaho ibiganza, bahabwa Umwuka Wera.” (Ibyak 8:14-17) Umwuka Wera kandi umuntu ashobora kuwuhabwa kuko amusabye (Luk 13:13).
Hari ibimenyetso biranga umuntu urimo Umwuka Wera. Abantu benshi berekanisha ko buzuye Umwuka Wera kunezerwa, kurira, kurambarara hasi, gutitira cyane; ariko ibi byose ntaho tubibona nk’ikimenyetso cyashingirwaho kugira ngo wemere ko umuntu yuzuye Umwuka Wera. Ikimenyetso cy’ibanze kiranga umuntu wabatijwe mu Mwuka Wera ni ukuvuga ururimi Rushya (Mar 16: 17; Ibyak 2:4; Ibyak 19.6) no kwera imbuto z’Umwuka (Abagalatiya 5:19-26). Iyo abantu barimo umwuka w’Imana bahuza indimi; barumvikana. Iyo bitabaye ibyo biba nk’iby’i Babeli, abantu ntibumvane (Itang 11:7). Umwuka w’Imana atuma umuntu ahindura imvugo. Petero yuzuye Umwuka, ururimi yakoresheje yihakana Yesu (Mat 26: 69-74) rutangira kumuhamya (Ibyak 4:8). Umubatizo w'Umwuka Wera winjiza umukristo mushya mu busabane na Kristo hamwe n'ubusabane n'abandi bakristo bagenzi be: “Nkuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe.” (1 Abakor 12:12-13) Abakristo barimo Umwuka Wera barangwa no kugira imbaraga zibabashisha guhamya Kristo naho haba mu bihe bikomeye: “Icyakora muzahabwa imbaraga Umwuka Wera nabamanukira, kandi muzaba abagabo bo kumpamya i Yerusalemu n’i Yudaya yose n’i Samariya, no kugeza ku mpera y’isi” (Ibyak 1:8)
Yesu yavuze ko umuntu adakwiriye kubatirishwa amazi gusa, ko ahubwo akwiriye no kubatizwa mu Mwuka Wera: “Ni ukuri, ni ukuri, ndakubwira yuko umuntu utabyawe n’amazi n’Umwuka atabasha kwinjira mu bwami bw’Imana” (Yoh 3:5). Umuntu wabatijwe mu mazi gusa aba akiri umunyamubiri, ariko uwabatijwe mu Mwuka aba ari umunyamwuka (Yoh 3:6). Umuntu wese utagira Umwuka wa Kristo ntaba ari uwe (Rom 8:9). Nguko uko Intumwa za Yohana zari zimeze. Zari zarabatijwe mu mazi menshi, emwe ndetse zarihannye ariko zitazi Umwuka Wera icyo ari cyo. Hari abantu bameze nkazo: bumvise ubutumwa kuva kera, bafite uburambe muby’agakiza, babatijwe mu mazi, ariko ntibigeze babatizwa mu Mwuka Wera. Abo nubwo babatijwe si aba-Kristo kuko badafite Umwuka wa Kristo. Ni aba-Yohana; ni aba Kanaka wababatije! None se wowe wabatijwe mubatizo ki? Aho ntiwirata gusa ko wabatijwe kera n’umumisiyoneri runaka; ko wabatijwe mu mazi menshi; ko wabatirijwe muri Isirayeli muri Yorodani aho Yesu yabatirijwe; etc.? Niba utarimo Umwuka w’Imana, ibyo byose wirata ni ubupfu; kuko umubiri utarimo umwuka uba upfuye! (Yak 2:26) Dukwiriye gusaba Imana ngo itwuzuze Umwuka Wera. Uwo naza azadutsinda atwemeze iby’icyaha n’ibyo gukiranuka (Yoh 16:8); azatuyobora mu kuri kose, kandi azatubwira ibyenda kubaho (Yoh 16:13). Uwo niwe uzadushoboza kugira indimi nshya n’imbaraga zo guhamya Kristo mu gihe nk’iki no kwera imbuto zikwiriye abihannye.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph (EAR Shyogwe)
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 10/01/2021
Comments
-
Wakoze cyane Nyakubahwa Arch,kubw'iyinyigisho.mubyukuri hanze aha usanga Hari impaka kuby'umubatizo.ariko wareba icyo bashingiraho ugasanga kidafatika.kwihana ibyaha,kwezwa n'amaraso ya Yesu bikagaragarira mumbuto wera,nibyo bigaragaza umubatizo wabatijwe.naho ibindi ni ikimenyetso kinyuma kigaragara.icyampa amaso yavenshi agahumuka bakabisobanukirwa neza.
- 1. Ndaribumbye Francois On 10/01/2021
Add a comment


text:
Umugore w’imyaka 54 wo mu Ntara ya Jambi muri Indonesia, wamizwe n’uruziramire, yakuwe mu nda yarwo nyuma y’iminsi ibiri yaramaze gupfa.
Uyu mugore witwa Jahrah yamizwe n’inzoka ifite uburebure bwa metero esheshatu ubwo yari yagiye mu ishyamba riherereye hafi y’iwe mu Ntara ya Jambi mu kirwa cya Sumatra kiri mu burengerazuba bwa Indonesia.
Uyu mugore yari yabuze nyuma yo kuva mu rugo, bituma inzego z’ibanze zohereza abajya kumushakisha, bamubona nyuma y’iminsi ibiri nyuma yo kumusanga mu nda y’iyi nzoka.
Bemeza ko iyi nzoka ifite uburebure bwa metero zirenga esheshatu, yamumize akiri muzima, imusanze muri ririya shyamba yari yagiye gutashyamo inkwi mu ijoro ryo ku wa Gatanu w’icyumweru gishize.
Ubuyobozi bw’ibanze muri kariya gace, buvuga ko uyu mugore yavuye mu rugo asezeye umuryango we ku wa Gatanu awubwira ko agiye gutashya inkwi zo gutekesha.
Umwe mu bayobozi witwa Anto yagize ati “Umuryango we wari wiyambaje inzego uvuga ko wamubuze, hahita hatangira igikorwa cyo kumushakisha.”
Uyu muyobozi yakomeje agira ati “Abaturage bahise bica iyo nzoka, basatura inda yayo bamusangamo.”
Uyu muyobozi kandi yavuze ko muri aka gace hakunze kugaragara inzoka za rutura nk’iyi yahitanye nyakwigendera dore ko banabonye indi ifite uburebure bwa metero 8 ariko bakananirwa kuyica.
Anto yakomeje agira ati “Abaturage bahangayikishijwe n’izindi nzoka nini zikiri mu ishyamba, vuba aha kandi indi nzoka nini yamize ihene ebyiri z’umuturage.”
RADIOTV10


text:
Amasomo Matagatifu
Gn 15, 5-12.17-18;
Ps 26;
Ph 3, 17-4,1;
Lc 9, 28b-36
.
Kuva ku wa gatatu w’ivu, twatangiye igisibo, urugendo rw’iminsi mirongo ine rudutegurira pasika, ariko runashushanya ko turi ku isi ariko tutari abayo, ko iwacu ari mu ijuru, bityo natwe tukaba turi mu rugendo rugana mu ngoma y’ijuru
. Burya iyo abantu bateruriye urugendo hamwe, kugirango rushoboke ni uko bagira ibyo bumvikanaho. Natwe dutangira uru rugendo rwacu rw’igisibo, hari imyitozo nyobokamana itatu twasabwe ariyo : Kugoboka abababaye, Gusenga no Gusiba. Amasomo matagatifu ya kino cyumweru araturarikira kuzirikana ku ngingo y’ “ISENGESHO”.
Gusenga ni iki? Bikorwa bite? Bikorerwa he? Ese bimaze iki? Imbuto z’isengesho ryavuzwe neza ni izihe?
Muri Gatigisimu batwigisha ko gusenga ari “Ukuganira n’Imana, nk’uko umwana aganira n’umubyeyi we”. Burya umuntu waba afite amahirwe yo kuba akigira umubyeyi we, ariko agafata icyemezo cyo kutazigera aganira nawe, yaba ageze kure. Mu yandi magambo yaba yahisemo urupfu kuko yaba yamaze kwitandukanya n’uwamuboneye izuba. Natwe burya iyo tugira intege nkeya mu isengesho, tuba tugenda dupfa gahoro gahoro kuko tuba twatangiye kwitandukanya na ya Mana yaduhaye ubuzima.
Uyu munsi mu ivanjili baduhayeho Yezu urugero. Ivanjili yagize iti : “Muri icyo gihe, Yezu ajyana na Petero, na Yohani na Yakobo, aterera umusozi, ajya gusenga”.
Na Yezu yarasengaga. Yaganiraga n’Imana se. Iteka ryose, iyo yajyaga gukora ibintu bikomeye, yabanzaga gusenga, ndetse byaba na ngombwa akarara asenga. Ese jyewe ni uwuhe mwanya mpa isengesho mu buzima bwanjye ? Ese iyo ngiye kugira icyo nkora icyo ari cyo cyose, ndabanza nkakereka Imana ? mu gitondo ? nimugoroba ?
“Yezu aterera umusozi, ajya gusenga”. Muri Bibiliya, Imana yakunze guhurira kenshi n’abantu ku Musozi. Musa yaherewe amategeko y’Imana ku musozi. Abahanuzi nka Eliya n’abandi bagiye bahurira n’Imana ku Musozi. Ku musozi ni ahantu haba hirengeye, hitaruye urusaku rw’ino si. Ese jyewe umusozi wanjye njya mpuriraho n’Imana ni uwuhe ? Ese jyewe ni hehe njya mpurira n’Imana ? Burya kugirango isengesho ryacu rigere ku Mana, bisabako turivuga twitaruye ibindi byose byaturangaza. Guterera umusozi si ukuwuterera n’amaguru gusa, ahubwo ni no kuwuterera mu mutima, cya gihe niyemeza kureka bya bindi byose bituma ntabona Imana. N’ubu turi mu Misa, nshobora kuba ntuje, nyamara umutima wanjye wibereye ahandi, wibereye muri bya bindi byose nasize, cyangwa bijya ndaza gukora ntashye. Burya kugirango isengesho ryacu rigere ku Mana, bisabako twitarura ibiturangaza byose, ari byo bishushanywa no guterera umusozi. Burya isengesho, mbere na mbere ni umwanya twahaye Imana kurushako ari amagambo tuvuga.
« Nuko haza abagabo babiri baganira na we, ari bo Musa na Eliya ». Aba bagabo bari bamaze imyaka n’imyaniko barapfuye. Musa ni umwe wahawe amategeko y’Imana; Eliya we akaba umuhanuzi ukomeye. Bityo rero Yezu yarari kumwe n’abahagarariye ibyanditswe bitagatifu aribyo “Amategeko n’Abahanuzi”. Mu yandi magambo Yezu yarari kumwe n’Ijambo ry’Imana. Ese jyewe ni uwuhe mwanya njya mpa Ijambo ry’Imana mu buzima bwanjye? Ese muri iki gisibo ni kangahe njya murikirwa n’Ijambo ry’Imana? Burya kugirango Imana itugezeho ugushaka kwayo kuri twebwe, ikoresha nyine Ijambo ryayo. Burya igihe cyose twashyize Ijambo ry’Imana ku ruhande, ntidushobora kumenya ugushaka kwayo. Twumvise ukuntu Uhoraho yabwiriye Abramu mu nzozi, nuko amujyana hanze aramubwira iti : “ Ubura amaso urebe hejuru, maze ubare inyenyeri niba ushobora kuzibara’. Ni uko aramubwira ati “ Dore ni kuriya urubyaro rwawe ruzangana”. Uriya Abrahamu yari ageze mu zabukuru. Ariko kumva Ijambo ry ‘Imana byamuviriyemo ibitangaza.
Bakiristu bavandimwe, burya akenshi iyo dusenga tubwira Imana ibyifuzo byacu gusa bikarangira twibagiwe gutega amatwi ngo twumve nayo ikitubwira. Burya mu Ijambo ryayo niho itubwirira, niho iduhera ibisubizo ku byo tuba twayisabye nk’uko yabikoreye Abrahamu
. Tujye dusenga rero ariko twibuke no gutega amatwi. Gusenga si ukubwira Imana gusa ahubwo ni no kuyitega amatwi.
« Mu gihe yasengaga mu maso he hahinduka ukundi, n’imyambaro ye irakirana nk’umurabyo ».
Bakiristu bavandimwe, burya imbuto z’isengesho ryavuzwe neza, ni uguhinduka ukundi, ni ukwererana, ariko bitari inyuma gusa ahubwo ku mutima. Umuntu wahuye n’Imana ahinduka ukundi, agahindura uburyo yarasanzwe abaho. Azibukira icyaha, aho kuba nka ba bakiristu Pawulo mutagatifu yabwiraga : « Bagenzaga nk’abanzi b’umusaraba », ni ukuvuga ba bandi batigera bibabaza cyangwa ngo bigomwe na gato, mbese babandi bagize inda Imana yabo, maze bakikuriza mu byagombaga kubatera isoni, baharanira iby’isi gusa ». Ese jyewe nta gihe uyu mubiri nambaye ujya undusha imbaraga ? Ese jyewe nta gihe njya ntwarwa n’ibyisi gusa, maze nkibagirwa Imana ?
Bakiristu bavandimwe, natwe tumaze guhura n’Imana mu Ijambo ryayo, ariko by’umwihariko, mu kanya turaza guhabwa Yezu mu kimenyetso cy’umugati
improve bone mass, muscle mass, strength and frequentlyIn mice (two carcinogenicity studies), mortality was often associated with gastro-intestinal dilatation appearing a few days before death. buy tadalafil.
. Ikiraza kugaragazako twahuye nawe ni uko natwe tuza guhinduka ukundi ariko cyane cyane ku mutima. Ariko turabizi, burya guhinduka birakomera, ku bwacu twenyine ntitwabyishoboza. Yezu tuza guhabwa tuze kumusaba aduhe imbaraga zo guhinduka ukundi, maze kuri pasika tuzazukane nawe, maze tuzabane nawe mu ngoma y’Ijuru ubuziraherezo. Amen
Abbé Fidèle NSHIMIYIMANA


text:
[wptab name=’Isomo: Iyimukamisiri 16′]
Isomo ryo mu gitabo cy’Iyimukamisiri 16,1-5.9-15
Imbaga yose y’Abayisraheli ihaguruka Elimu, itaha mu butayu bwa Sini buri hagati ya Elimu na Sinayi; hari ku munsi wa cumi n’itanu w’ukwezi kwa kabiri kuva aho bimukiye mu Misiri. Aho mu butayu, ikoraniro ryose ry’Abayisraheli ryitotombera Musa na Aroni. Abayisraheli barababwira bati « Yewe ! Iyo byibura twicwa n’ukuboko k’Uhoraho tukiri mu gihugu cya Misiri, igihe twari twiyicariye iruhande rw’inkono z’inyama, twirira n’imigati uko dushaka ! Ubu mwatuzanye muri ubu butayu kugira ngo mwicishe inzara iyi mbaga yose!»
Nuko Uhoraho abwira Musa ati « Dore ngiye kubagushaho nk’imvura umugati uturutse mu ijuru. Uko bukeye rubanda bazajya basohoka, batoragure ibyo bakeneye uwo munsi. Nzabagerageza ntyo, ndebe niba bazakurikiza amategeko yanjye cyangwa niba batazayakurikiza. Ku munsi wa gatandatu, nibategura ibyo bazaba batoraguye, bazasanga ari incuro ebyiri z’ibyo batoraguraga buri munsi.» Musa abwira Aroni ati «Bwira imbaga yose y’Abayisraheli uti ‘Nimwigire hafi imbere y’Uhoraho, kuko yumvise umwijujuto wanyu.’ » Mu gihe Aroni yabwiraga ikoraniro ryose ry’Abayisraheli, berekeza amaso ahagana mu butayu, maze ikuzo ry’Uhoraho ribabonekera riri mu gacu. Uhoraho abwira Musa ati « Numvise umwijujuto w’Abayisraheli. Babwire uti ‘Nimugoroba mu kabwibwi, murarya inyama ; n’ejo mu gitondo muzahage umugati, maze mumenyereho ko ari jye Uhoraho Imana yanyu.’»
Ngo bugorobe haduka inkware zigwa ari nyinshi mu ngando; na mu gitondo basanga mu mpande z’ingando hatonze ikime kibambitse. Icyo kime kimaze kweyuka babona mu butayu utuntu tumeze nk’utubuto, twererana nk’urubura ku butaka. Abayisraheli baritegereza maze barabazanya bati « Man hu », ari byo kuvuga ngo « Iki ni iki? » kuko batari bazi icyo ari cyo. Musa arababwira ati « Icyo ni umugati Uhoraho abahaye ngo murye. »
[/wptab]
[wptab name=’Zaburi ya 77(78)’]
Zaburi ya 77(78),17-18,19.22,24-25, 27.29
R/ Nyagasani, duhe umugati wo mu ijuru !
Abakurambere bacu bakomeje gucumura ku Mana aho mu butayu,
bagarambira Imana Isumbabyose;
biyemeza kwinja Imana,
bayaka ibyo kurya ngo bahage.
Bitotombeye Imana bavuga bati
« Mbese Imana yashobora kuduterera ameza mu butayu ? »
Kuko batari bizeye Imana,
ntibiringire ubuvunyi bwayo.
Ibanyanyagizaho manu ngo barye,
Ibaha ingano zo mu ijuru,
muntu arya umugati w’abamalayika,
iboherereza ibiribwa bibamaze ipfa.
Ibamanuriraho inyama,
zinganya ubwinshi n’umukungugu,
ibagushaho inyoni z’uruhuri,
nk’umusenyi wo ku nyanja ;
bararya maze barahaga,
ibamara ityo irari bari bafite.
[/wptab]
[end_wptabset]


text:
Isomo rya 1: 1 bami 8, 1-7.9-13
Nuko Salomoni akoranyiriza iruhande rwe i Yeruzalemu abakuru ba Israheli, abatware b’imiryango n’ibikomangoma byo mu mazu y’Abayisraheli, kugira ngo bazamure Ubushyinguro bw’Isezerano ry’Uhoraho, babuvanye mu Murwa wa Dawudi, ari wo Siyoni. Abantu bose ba Israheli bateranira aho umwami Salomoni ari mu munsi mukuru, ubwo hari mu kwezi kwa Etanimu, ari ko kwa karindwi. Abakuru ba Israheli bamaze kuhagera, abaherezabitambo baheka Ubushyinguro. Bazamura Ubushyinguro bw’Isezerano ry’Uhoraho, Ihema ry’ibonaniro n’ibindi bintu byose byeguriwe Imana byo mu ihema — abaherezabitambo n’abalevi ni bo babizamuraga. — Umwami Salomoni n’ikoraniro ryose rya Israheli rimukikije imbere y’Ubushyinguro, batura ibitambo by’amatungo magufi n’amaremare adashobora kubarwa no kurondorwa kubera ubwinshi bwayo.
Abaherezabitambo bajyana Ubushyinguro bw’Isezerano ry’Uhoraho mu mwanya bwagenewe, mu cyumba gitagatifu rwose cy’Ingoro, ari ho hantu heguriwe Imana, mu nsi y’amababa y’abakerubimu. Koko rero, abakerubimu bari barambuye amababa yabo hejuru y’Ubushyinguro, agatwikira Ubushyinguro n’imijishi yabwo. Nta kintu kiri muri ubwo Bushyinguro, uretse ibisate bibiri by’amabuye Musa yashyizemo ari i Horebu, igihe Uhoraho yagiranaga Isezerano n’Abayisraheli bava mu Misiri.
aho uzatura iteka ryose.»
Zaburi ya 131 (132), 1a.2b.4a.5a, 7-8, 9-10
Uhoraho, ibuka Dawudi,
agasezeranya Nyir’Ububasha wa Yakobo,
ngo amaso yanjye ahumirize,
ntarabonera Uhoraho ikibanza,
Nimuhogi twinjire aho atuye,
dupfukame imbere y’umusego w’ibirenge bye!
Haguruka, Uhoraho, uze mu buruhukiro bwawe,
wowe, n’Ubushyinguro bw’ububasha bwawe!
Abaherezabitambo bawe nibambare ubutungane,
maze abayoboke bawe bavuze impundu.
Girira umugaragu wawe Dawudi,
woye gutererana umwami wisigiye amavuta.
Ivanjili ya Mutagatifu Mariko 6,53-56
Bamaze kwambuka, bagera i Genezareti, maze bashyikira ku nkombe. Bakiva mu bwato, abantu baramumenya, nuko bazenguruka ako karere kose, maze batangira kumuzanira abarwayi mu ngobyi, aho bumvaga yageze hose. N’aho Yezu yinjiraga hose, ari mu nsisiro, mu migi no mu midugudu, bashyiraga abarwayi ku kibuga, maze bakamusaba ngo abareke bakore ku ncunda z’umwambaro we. Nuko abamukozeho bose bagakira.


text:
Igiterane cyahembuye imitima y’abantu, umuyobozi wa korari Yelusaremu impungenge yari afite
Presidente ati “abanyesuri ni abantu bagoye, twibwiraga ko bigorana kubwiriza muri kaminuza, ariko impungenge zashize, umwuka w’Imana akorera hose, abanyeshuri barakijijwe”
Igiterane cy’ivugabutumwa cya teguwe n’umuryango w’abanyeshuri b’abapantecote bo muri kaminuza y’Urwanda ishami rya Huye (CEP UR Huye Campus), cyirashoje. Iki kikaba ari igiterane karundura kimara icyumweru cyose habwirizwa ubutumwa bw’iza kungeri nyinshi zitandukanye cyane cyane ku banyeshuri bo muri Kaminuza. Iki giterane kikaba kiba buri mwaka, kikaba gitegurwa n’uyu muryango w’abanyeshuri b’abapantekote (CEP).
Buri giterane kigira umwihariko wacyo ariko icyuyu mwaka cyo nticyari gisanzwe ugereranije n’ibyabanje, kikaba cyari gifite intego igira iti “icyaremwe gishya, ubuzima nyakuri”, biboneka mu rwandiko rwa 2 Pawulo yandikiye ab’Ikorinto igice 5:17.Iki giterane kikaba cyaramaze iminsi icyenda. Hakaba nk’uko bisanzwe kigirwamo uruhare n’amakorari yo muri CEP ariyo korari Vumiliya, Elayo, Enihakole, Alliance ndetse n’itsinda ryo kuramya no guhimbaza Imana El-Elyon worship team. Nyuma yayo makorari haba hateganijwe amakorari y’atumiwe ava ahantu hatandukanye mu gihugu n’abavugabutumwa bwiza kugirango kigire ireme rifatika kandi kigere ku musaruro ukwiriye wo gutuma abantu bakira Kirisitu Yesu nk’umwami n’umukiza w’ubugingo bwabo ndetse no kongera kugira inkomezi mu mutima.
Uyu mwaka hatumiwe korari Gosheni yo mu rurembo rw’amajyaruguru, paruwasi ya Muhoza, yaje ku ikubitiro guhera ku wa 18 kugeza ku wa 19 mutarama 2020. Nyuma y’iminsi myinshi higwa ku ijmbo ry’Imana korari Yerusalemu nayo yo mu rurembo rw’amajyaruguru paruwasi ya Muhondo yaje gusoza iki giterane kuva ku wa 25 kugeza ku wa 26 mutarama. Iyi korari ikaba ifite umwihariko wo kubwiriza ubutumwa bwiza binyujijwe mu buryo bw’ikina butumwa kugirango ubutumwa bubashe kumvukana mu matwi y’imbaga nyamwinshi.
Mukiganiro gito twagiranye na Presidente wabo, Uwihirwe Jacqueline uyoboye iyo korari yadutangarije ko, mbere nambere babyakiriye neza kuba baratumiriwe kuza kubwiriza muri kaminuza y’Urwanda ishami rya Huye. Ni bake muri bo bari barabashije kugera hano, ikindi ni uko bavugiraga ubutumwa mu bigo botandukanye ariko hatari muri kaminuza. Tumubajije ku mpugenge bagize bakimara kubona ubutumire yadusubije ko zo zitari kubura, cyane ko biyumvishaga ko abanyeshuri bigoranye ko bicara ngo babe mu mwanya umwe ngo bumve ijambo ariko izo mpungenge zaje kumarwa n’amakuru abo muri kaminuza babahaye.
Tumubajije uko babibonye yavuze ko yasanze nta tandukaniro rwose, umurimo wagenze neza, tumubajije ku bijyanye n’umwihariko wa korari yabo uburyo ivugamo ubutumwa biciye mu ikinabutumwa ibizwi nka scketch, yatangaje agira ati “ubu nibwo buryo twahisemo kugirango n’ubwo tuba turirimba, hari igihe umuntu atabyumva neza ahubwo iyo tubinyujije mu mikino umuntu abasha kubisobnukirwa bigatuma abantu bakira umwami Yesu.” Tumubajije impamvu aribyo bakomeje batarebera ku makorari yandi atandukanye mu gihugu, yasubije agira ati “impamvu nuko aribwo buryo twabonye bwiza bwo gutambutsa ubutumwa kandi tubona Imana iri kujyenda iduteza imbere tukagenda tubugeza ahantu henshi hatandukanye.”Mugusoza yatubwiyeko banejejwe n’imirimo Uwiteka yabakoresheje, kandi ko biteguye kuba baguruka.
Hamwe n’abavuga butumwa, amakorari, ndetse n’abakirisitu muri rusange gisize amateka atazibagirana mu mitima, abantu bakiriye Yesu nk’umwami numukiza abandi barahembuka. Gisoza umushumba w’ungirije w’ururembo rw’Uburengera zuba Rev. Past Jean Jacques KARAYENGA wasoje, yigisha ku ijambo ryo kuba maso, itabaza ryubugingo yasoje agira ati “ubundi hamenyerewe ko muri iyi minsi abantu barikubwiriza kubijyanye no kwitangisha abantu ndetse no ku butunzi ariko iyi ntego yari ikwiriye kandi niyo ikenewe.”
680 total views, 4 views today
1 COMMENTS
-
Byiza cyane


text:
Ku wa 6 Ukwakira 2019, hizihijwe umunsi mpuzamahanga w’abageze mu zabukuru, uyu munsi wari ufite insanganyamatsiko igira iti ”Umurimo unoze kuri bose, inzira y’amasaziro meza.
Mu karere ka Rulindo, Umurenge wa Ntarabana, uyu munsi wari witabiriwe n’ingeri zitandukanye z’abaturage biganjemo abakuze. Umuyobozi w’umurenge wa Ntarabana, Shaban Jean Claude, yavuze ko uyu murenge ariwo ufite abaturage benshi mu karere bageze mu zabukuru, avuga ko harimo abahabwa inkunga y’ingoboka bagera kuri 241.
Yavuze ko hazakomeza gukorwa ibishoboka byose abageze mu za bukuru bagakomeza gufashwa kubaho neza dore ko no mu kwizihiza uyu munsi bamwe muri bo bahawe Matora, ibikoresho by’isuku birimo amasabune, amavuta yo kwisiga n’ibindi. Ibyatanzwe byose harimo n’ibiribwa bifite agaciro ka miliyoni 1 isaga, imiryango 6 yorojwe ihene, indi 5 yorozwa inka muri gahunda ya girinka.
Mutabaruka Mathias, umwe mu baturage bitabiriye ibi birori, yavuze ko ashimira mbere na mbere Perezida Kagame wabasubije agaciro nk’abasaza, kuko ubuyobozi bwabanje butigeze bubaha agaciro. Yagize ati ”Kuri ubu dusigaye tuvoma hafi, twegerejwe amazi, ubu turavoma twegerejwe amavomero. Nahawe inka, ubu ndanywa amata nta kibazo, tubayeho neza”.
Veneranda Mukagatare, nawe yashimiye uburyo bitaweho ndetse bakaba batanahwema kubona ibyiza bagezwaho n’ubuyobozi , ibi bikaba bibongerera icyizere cy’ubuzima, yagize ati ”Turishimye cyane, kera abantu bageraga mu za bukuru ntabwo bitabwagaho, ariko kuri ubu twagize umutekano turishima, kera abantu bageraga mu za bukuru ntibagire umuntu ubashyigikira, ariko ubu leta iradusindagiza”.
Umuyobozi w’Akarere ka Rulindo w’ungirije ushinzwe imibereho myiza y’abaturage, Gasanganwa Marie Claire, yagize ati ”Igihugu cyacu gifite umwihariko ukomeye wo kuzirikana umuryango kuko ariwo shingiro rya byose, niyo mpamvu tugomba kuzirikana ababyeyi tukabasazisha neza”.
Uyu muyobozi avuga ko mu kwizihiza uyu munsi ugomba kujya ugira icyo usigira urubyiruko nk’inyigisho, mu rwego rwo gusindagiza abageze mu zabukuru, yavuze ko bafashwa mu bishoboka byose bahabwa inkunga zitandukanye ndetse kuri ubu bakaba bamwe bari gusanirwa amazu no gukangurirwa kwizigamira.


text:
Ivanjili ya Mutagatifu Matayo 21,23-27
Igihe amaze kwinjira mu Ngoro ariho yigisha, abatware b’abaherezabitambo n’abakuru b’umuryango, baramusanga bati «Ibyo ubikoresha bubasha ki? Ni nde waguhaye ubwo bubasha?» Yezu arabasubiza ati «Reka nanjye ngire icyo mbabaza; nimukimbwira nanjye ndababwira inkomoko y’ububasha nkoresha ibyo. Batisimu ya Yohani yaturukaga he? Ni mu ijuru cyangwa se ni ku bantu?» Ariko bo baribwira bati «Nidusubiza tuti ‘Ni mu ijuru’, aratubwira ati ‘Mwabujijwe n’iki kumwemera?’ Naho nidusubiza ngo ‘Ni ku bantu’, ntidukira rubanda kuko bose bahamya ko Yohani ari umuhanuzi.» Basubiza Yezu bati «Ntitubizi.» Na we arabasubiza ati «Nanjye ni uko, simbabwira inkomoko y’ububasha nkoresha ibyo.»


text:
Ku rwego ry'Igihugu, uyu muganda wabereye mu Kagari ka Ruliba, Umurenge wa Kigali Nyarugenge. Uyu muganda wibanze ku gutera ibiti mu rwego rwo kurwanya isuri, kubaka uturima tw'igikoni, gusibura imiyoboro y'amazi y'imvura, gusana amazu yangijwe n'ibiza bitewe n'imvura no gusukura ibibuga by'imyidagaduro, n'ibindi.
Dr. Merard wari Umushyitsi Mukuru muri uyu muganda rusange w'urubyiruko, yagarutse kuri ibi kuri uyu uyu wa Gatandatu tariki 19 Ugushyingo 2022 ubwo yari yifatanyije n'urubyiruko mu muganda udasanzwe w'Urubyiruko wateguwe na Minisiteri y'Urubyiruko n'Umuco.
Yasabye uru rubyiruko rwitabiriye iki gikorwa gukomeza gukunda igihugu baharanira "gukora imirimo inoze bakagira ubupfura mu byo bakora byose" kandi baharanira Ubumwe bw'Abanyarwanda nk'uko byagarutsweho mu kiganiro bahawe ku "Intekerezo Shingiro z'Imiyoborere y'u Rwanda kuva mu 1994'.
Uyu muyobozi yashimiye urubyiruko umusanzu rutanga mu kubungabunga ibidukikije, kurwanya isuri no kurwanya ibibazo bibangamiye imibereho myiza y'abanyarwanda. Asoza ubutumwa bwe, Dr. Merard yasabye urubyiruko kwirinda imyitwarire mibi iranga rumwe muri rwo nk'ubusinzi, ikoreshwa ry'ibiyobyabwenge n'ikwirakwizwa ryabyo n'izindi ngeso mbi.Â
Kugira ngo rubigereho yarusabye kurangwa n'indangagaciro zo gukunda igihugu, gukunda umurimo, ubupfura ndetse n'ubumwe. Yarwibukije ko ari rwo mbaraga z'igihugu bityo ari ngombwa ko izo mbaraga zigomba gukoreshwa mu guteza imbere igihugu no gukemura ibibazo bibangamiye abanyarwanda.
Dr. Merard yasabye urubyiruko kugira ubupfura mu byo bakora byose
Source : https://inyarwanda.com/inkuru/123027/dr-merard-yasabye-urubyiruko-gukomeza-gukunda-igihugu-bakagira-nubupfura-mu-byo-bakora-byo-123027.html


text:
Uku s’ugukunda impiya birenze urugero!
Hits: 24
Bibiliya muri timoteo no mu be effeso havuga neza uko abantu bazakunda impiya cyane kurusha ibintu byose bibaho kumpera y’isi.
Naguze plugin yerekana umubare wabasuye Ikinyamakuru (visits) ku ma $55, nyuma y’imyaka itari micye abangurishije iyo plugin bati Ushobora kwemera tugakoresha ibinyamakuru byawe kugura no kugurisha (buy and sell online).
Bati tuzajya tukwishyura uherereye ku $1000, $10000, $50000,mbaha amabwiriza yuko nifuza uko twakorana, barabyanga. Nanjye ndabihorera. Hashize umwaka umwe, bafata ya plugin bangurishije barayivugurura bayigira iyo gukodesha buri kwezi $39.
Kandi narayiguze burundu. Ntibagarukuraho bagabanya cyane umubare wabasura Ikinyamakuru egretnews.com ngo kugirango mbashake tuvugane. Ibi s’ubusambo koko? Isi igeze habi kandi izakomeza kuba habi.
Ubwo se, niba umunyabwenge yisubiramo, injiji yo bimeze gute? Ni gute washaka kuronka inyungu nyinshi y’umurengera ku binyamakuru byanjye naruhiye utazi inzira naciyemo ngo mbigereho? Umugani wa LT. Aloys Ruyenzi ati nigute umuntu yasenya ibitangaza makuru (websites) bidashaka gukorana na rnc?
Iyi ndwara iri mu bazungu no mu birabura. Uyu mwuka w’ishyali uzashira mu bantu gute? Society ikomeye cyane ndetse izwi cyane kw’isi, iti niki ukoresha kugirango ubone abantu basura Ikinyamakuru cyawe? Ikibazo ufite n’ukwamamaza ibicuruzwa (brand) byawe, cyangwa n’ukumenya imikorere yanjye.
Mwabonye abantu banga umuntu bakamurwanya batanamuzi? Yewe isi ntiyoroshye abega baragwiriye mu yabazima!!? Niba nta shaka gukorana nawe washatse undi mukorana! Hafi miliyoni (40) za websites koko nijyewe ufite abantu benshi kurusha (Twitter, Facebook, whatsapp, LinkedIn, Google).
Ibi byitwa igomwa no gukuramo inda itari yavuka. Nyamara uko murushaho gukunda impiya, no kwigwizaho ubutunzi, niko murushaho kwishyira mukaga gakomeye.
All paid plans allow you to accept one-time and recurring payments from your site’s visitors – there’s no plugin required.
Just insert the Payments or Donations block to get started.
Flexible payment tools for your needs
A Payments button lets visitors pay for digital goods and services or make quick, pre-set donations.
A Donations form allows visitors to customize their financial support.
Individual sites have brought in $1K, $10K, even $50K+ hassle-free.
Included on all paid plans – no plugin required
Activate these payment tools in a few simple steps.
Start accepting payments today and give your website a boost.
Experiment with what works on your site – go forth and create!


text:
Gusaba imbabazi si ubugwari ahubwo ni ubutwari, kandi ni inzira nziza yo gukemura ibibazo. Nk’uko mu kinyarwanda bavuga ko ntazibana zidakomanya amahembe, n’abakundana birashoboka ko bashobora kugirana utubazo. Mu guhe ubonye ko wakoshereje umukunzi wawe ukeneye kumusaba imbabazi dore uburyo bwiza wabivugamo.
1.Wikwiregura
Iyo uri gusaba imbabazi umukunzi wawe ukabivangamo no kwiregura bikurura izindi mpaka, ingingo yo gusaba imbabazi igatakara. Mu gihe uhisemo gusaba imbabazi saba imbabazi niba uhisemo kwiregura nabyo ntukwiye kubivanga no gusaba imbabazi kuko umuntu usaba imbabazi kuko yemeye ikosa.
2.Kwemera ikosa
Niba umukunzi wawe wamubwiye nabi cyangwa wakoze irindi kosa, wakwisuzuma uganga atariko byari bikwiye kugenda. Igihe usanze ugomba kumusaba imbabazi ni ngombwa ko mu magambo ukoresha isaba imbabazi humvikanamo ko uzi ikosa wakoze. Urugero ukamubwira uti ‘rwose narengere ntabwo nagombaga kuba nakoze iki n’iki muri buriya buryo’, cyangwa uti ‘ntabwo nagombaga kuba nakubwiye kuriya’.
3.Kumuha icyizere ko bitazongera
Mu gihe usaba imbabazi umukunzi wawe, ukeneye ko umubano wanyu ukomeza uri nta makemwa, ni byiza kwemera ko wakosheje kandi ukanamubwira ko ugiye gukosora iryo kosa wirinda ko ryazasubira. Kumwizeza ijana ku ijana naryo ni amakosa kuko ushobora kuzongera ukarigwamo bigutunguye, ikiza ni ukumubwira ko ugiye kugerageza kwitwararika, kugira umunsi wongeye gucikwa azakumve.
4.Guca bugufi
Nubwo ushobora kumva ko ikosa wakoze riremereye ku buryo wabuze aho uhera umusaba imbabazi, ni ngombwa ko utifata ahubwo ukwiye kumwereka uwo wiyumva ku buryo nakureba amenya icyo ushaka kumubwira niyo utavuga urareka ururimi rw’amarenga y’umubiri rukamubwira.
5.Ba inyangamugayo kandi uvuge bikuvuye ku mutima
Niba koko wisuzumye ugasanga wahemukiye umukunzi wawe, reka amarangamutima yawe avuge, ku buryo nakureba akubonamo guca bugufi.


text:
Menya byinshi : Amateka ya Rukara rwa Bishingwe abenshi bakunze kuyafata nk’umugani kandi yarabayeho
Amateka ya Rukara rwa Bishingwe abenshi bakunze kuyafata nk’umugani cyangwa igitekerezo kandi yarabayeho.
Rukara rwa Bishingwe ni mwene Bishingwe na Nyirakavumbi, yavukiye I Gahunga mu Ngoma y’u Burera kuri ubu ni mu Murenge wa Gahunga mu Karere ka Burera aho bakunze kwita “Gahunga k’Abarashi”.
Rukara yabayeho ku ngoma ya Yuhi V Musinga, umwami wategetse u Rwanda hagati y’umwaka wa 1895 na 1931 hakurikijwe igenekereza ry’urutonde rw’Abami bategetse u Rwanda
Amateka ya Rukara rwa Bishingwe abenshi bakunze kuyafata nk’umugani cyangwa igitekerezo kandi yarabayeho. Uretse bamwe mu bakirigitananga-nyarwanda nka Sebatunzi bacuranze amateka ye, bamwe mu banditsi b’amateka nabo bamwanditseho mu bitabo byabo kuko yabaye ikirangirire mu Rwanda.
Rukara afite benshi bamukomokaho bari bafite igisingizo cy’Ubutwari cy’Umuryango w’Abarashi”, mu nzu y’ Abarashi, benshi muri aba bakaba batuye mu Karere ka Burera mu murenge wa Gahunga ho mu ntara y’amajyaruguru, aho bakunze kwita mu mu Gahunga k’Abarashi.Inzu y’Abarashi ibarizwa mu bwoko bw’Ababacyaba b’Abarashi, bakomoka kuri Karashi ari we mukurambere wabo.
Kwitwa Karashi byaba byaratewe n’uko ngo uyu sekuruza yari umuhanga mu kurashisha umuheto.
Karashi yavaga inda imwe n’abandi bahungu barimo Kanaga ndetse na Karandura, imiryango yabo ikaba ifite inkomoko muri Ankole. Benshi mu Barashi babaye ibyamamare mu ngabo z’i bwami ariko uwamamaye cyane ari Rukara rwa Bishingwe na Nyirakavumbi, wari ufite igisingizo kivuga ngo ”Nyirakavumbi nyina w’Amavubi” wari umutware w’Abakemba, Uruyenzi, Abemeranzige n’Urukandagira.
Iyi mitwe yose uko ari ine, ikaba yari imitwe y’ingabo yariho ku ngoma ya Yuhi Musinga. Kubera ko yari Intwari y’Icyamamare ,ingabo ze zari zaramuhaye izina rya “Rukara rw’Igikundiro, urwa Semukanya intahanabatatu ya Rutamu”
Intebe y’ubutware bw’ ingabo Rukara rw’igikundiro, urwa Semukanya intahanabatatu ya Rutamu mu nteruro y’icyivugo cye, ngo yayizunguyeho (yayirazwe) se Bishingwe kuko ngo nawe yatwariraga Kigeli IV Rwabugili izo ngabo.
Rukara rwa Bishingwe ngo yari umugabo w’igihagararo, ibigango n’igitinyiro nk’uko bamwe mu banditsi b’amateka y’u Rwanda bamubonye babyanditse. Amateka agaragaza ko yari afite nka metero imwe na santimetero 90 mu gihagararo.
Usibye n’ibyo, kuri ubu hari umwe mu buzukuru be witwa Ndagijimana Yuvenali, iyo umwitegereje, wahita utekereza ibigango bya Rukara, dore ko ari umugabo wirabura w’ibigango n’ubwanwa bwinshi upima nka metero imwe na santimetero 90 z’igihagararo. Igihagararo n’ibigango akaba ari umwihariko w’abarashi ,kuko mu miryango yose yo kwa Rukara nta muntu uri munsi ya metero na santimetero 70 z’uburebure”.
Rukara yagiraga ihinyu cyane
Mu buzima bwe Rukara rwa Bishingwe yakunze guhinyura abantu bakomeye ariko ngo byagera ku mugabekazi Nyirayuhi Kanjogera wategekeraga umuhungu we Musinga wari akiri igihenga (umwana muto) muri icyo gihe bikaba akarusho.
Umunsi umwe Rukara yasanze uyu mugabekazi wakundaga guca imanza yikinze inyuma y’inyegamo, maze ngo aramuhinyura avuga ko urubanza rwo mu nyegamo na nyina Nyirakavumbi yaruca !Usibye nibyo, Rukara yubahukaga cyane umugabekazi Kanjogera kuko ngo hari n’igihe yamunyariye ku ntebe undi ayihagurutseho.
Si umugabekazi gusa utaravugaga rumwe na Rukara kuko atanacanaga uwaka n’abazungu cyane cyane abapadiri kuko baje bacengeza inyigisho z’ubukirisitu, mu gihe abatuye aka gace k’U Burera bari bakomeye ku idini gakondo ya Nyabingi w’Icyamamre muri ako gace. Ikindi kandi ubwo abazungu bageraga muri kariya gace bigabije amwe mu masambu y’Abarashi bayashingamo imbago bashaka kuhubaka amazu nk’uko amateka abigaragaza.
Indunduro y’ubuzima bwa Rukara rwa Bishingwe
Intandaro yo gusezera ku isi kwa Rukara rwa Bishingwe, yabaye gufata iya mbere mu kurandura izo mbago maze Padiri Paulin Lupiyasi bahimbaga Rugigana akamutumaho inshuro nyinshi ngo yisobanure ariko ngo Rukara akamuninira ntamwitabe, usibye ko byageze aho Rukara akemera kwitaba Padiri Lupiyasi bagahurira ahitwa kuri Nyabyungo ubu hubatse kiriziya y’Abagatolika.
Bahuriye kuri Nyabyungo Lupiyasi ngo yaramukije Rukara agira ati : « Yambu» kandi ngo iyo ndamukanyo Rukara yarayifataga nk’igitutsi cyo kwamburwa abana, Rukara yamwihanangirije kutazongera kumubwira iryo jambo, Lupiyasi we abibonamo agasuzuguro amukubita urushyi maze Rukara nawe amuterera ku munigo kugeza anogotse.
Urupfu rwa Padiri Rupiyasi rwateye Rukara guhungira mu Ndorwa ndetse na benshi mu Barashi bahungira i Congo, mu Bufumbira (Uganda), n’ahandi, bose batinya ko abazungu bazaza guhorera mwene wabo.
Kwerekeza mu Ndorwa Rukara yashakaga kwisunga Ndungutse wari warahigaruriye n’ubwo nawe atari yorohewe na busa n’ubutegetsi bwa Musinga bwamuregaga kubwigumuraho.
Abazungu bamenye ko Rukara yahungiye kuri Ndungutse bamusabye kubaha Rukara arabyemera yibwira ko nabo bazamukiza Musinga wari warahagurukiye kurwanya abigometse ku bwami bwe bose, nubwo bitabaye kuko bitabujije umudage Liyetona Goduwiyusi kumutera ku ya 13 mata 1912 abo yayoboraga bakegukira Umwami Musinga.
Ubwo Rukara yabuguzaga na Ndungutse mu rugo, abasilikali b’abazungu bari ku mugambi na Ndungutse baje rwihishwa bamugwa gitumo baramuboha ariko muri uko kumuboha ngo hagwa umwe mu basilikali ahitanwe na Rukara ndetse ngo Rukara yiyambura impuzu ahenera Ndungutse amuvuma ngo ntakime ingoma mu Rwanda.
Nyuma yo gufatwa akabohwa Rukara yajyanywe kunyongerwa mu
Ruhengeri aho yarashwe urufaya rw’amasasu.
Ibikorwa bya Rukara byakoze kuri bamwe mu Barashi
Mbere y’uko Rukara anyongwa yasize ashinganishije abamukomokaho kuko ngo yasabye abazungu bari bagiye kumwica kutazamukorera ku bana n’ubwo ibyo bitabujije ko abakomoka mu nzu y’Abarashi ndetse n’ abari batuye U Burera muri rusange bahura n’ingaruka zitandukanye .
Icyo gihe bumwe mu butaka bw’abarashi bari barahunze nyuma y’uko Rukara yivugana umuzungu , bwigaruriwe n’abandi baturage ntibanabusubizwe mu gihe bahungukaga. Uretse n’ibyo bamwe mu batuye kano gace bahejwe mu mashuri n’abapadiri bari bayoboye uburezi bw’icyo gihe.
Kuri ubu umuryango w’abacyaba b’Abarashi wagutse ku buryo ubasanga henshi mu gihugu, cyane cyane mu duce tw’amajyaruguru nka Ruhengeri na Gisenyi.
Benshi mu bakomoka mu nzu y’Abarashi bafata Rukara rwa Bishingwe nk’intwari
MUHABURA.RW


text:
Iburengerazuba: Barashakisha impamvu iyo Ntara ikomeje kugira abana benshi bagwingiye
Kuva mu 2010, ubushakashatsi bwa RDHS bugaragaza ko Uturere tw’Intara y’Iburengerazuba tuza mu myanya ya mbere mu kugira abana bafite igwingira n’imirire mibi, kandi ariyo Ntara ikize ku biryo kurusha izindi.
Ni ikibazo Guverineri Habitegeko François uyobora iyo Ntara yibaza, mu gihe Leta yashyize imbaraga mu guhashya igwingira, ariko imibare y’abana bagifite igwingira igakomeza kuba hejuru.
U Rwanda rugeze ku gipimo cya 33% mu kugira abana bagwingiye, ni umubare rwagezeho ruguye kuri 38% biboneka ko hari intambwe rwateye, nyamara uturere two mu Ntara y’Iburengerazuba turengeje iryo janisha.
Ubushakashatsi bwa RDHS 2015-2020 bugaragaza ko Akarere ka Ngororero kari ku gipimo cya 50.5% mu igwingira, kugira ngo byumvikane neza, umwana umwe mu bana babiri muri Ngororero afite igwingira, kandi umwana ufite igwingira arengeje imyaka ibiri ntaba agifite igaruriro haba mu mikurire y’igihagararo no mu bwenge, ndetse n’imitecyerereze ye iba igenda gahoro, nk’uko bivugwa n’abahanga.
Gakurikirwa n’Akarere ka Nyabihu gafite 46.5%, kandi ariko Karere kera imboga n’ibirayi kurusha utundi, byiyongeraho imbuto n’amata.
Akarere ka Rutsiro gafite amahirwe yo kubona amata n’ubuki biva muri Gishwati, byiyongeraho isambaza, ariko abana bafite igwingira bari ku kugero cya 44.4%.
Intara y’Iburengerazuba igaragaza ko uturere tuyigize dufite imibare iri hejuru kandi dukize ku birwanya igwingira, ibi bikaba bihangayikishije Guverineri Habitegeko.
Agira ati "Kuki Uturere tw’Intara yacu ari two dufite imibare iri hejuru mu igwingira?"
Zimwe mu mpamvu Guverineri Habitegeko atanga harimo kuba imiryango yiganjemo ubusinzi n’amakimbirane, iza ku isonga mu kugira abana benshi bagwingiye.
Mu nama nyunguranabitekerezo ireba ingamba zafatwa mu kurwanya igwingira mu bana bari mu Ntara y’Iburengerazuba, yabaye tariki 14 Ukwakira 2022 igahuza abayobozi b’Intara, Uturere n’abayobozi b’ibitaro biri muri iyi ntara, basanze bagomba kumenya abana bafite igwingira ndetse bakamenya n’aho batuye kugira ngo babakurikirane babazi, atari ukumenya imibare gusa ahubwo bamenye n’amazina yabo.
Guverineri Habitegeko avuga ko ubusinzi mu miryango ari imwe mu mpamvu zikomeje gutuma igwingira ryiyongera.
Ati “Guhangana n’igwingira bisaba ko tugeza ababyeyi ku kwita ku bana babagaburira indyo yuzuye, imiryango irangwamo ubusinzi n’amakimbirane bigahagarara, kuko niyo iza ku isonga mu kugira abana bagwingiye. Nka Ngororero birababaje kuba 50% by’abana bari munsi y’imyaka 5 baragwingiye."
Ati "Igwingira duhanganye naryo riri mu miryango, kandi ingamba dufata zagombye kurirangiza ariko ikibazo abashyira mu bikorwa izo ngamba ntibabikora. Turacyabona ibiribwa bwagenewe gufasha abana bagwingiye muri butike bicuruzwa, ababyeyi bamwe ntibazi akamaro ko gutanga indyo yuzuye, abandi ntibonsa abana kandi biri mu birinda abana kugwingira."
Intara y’Iburengerazuba ifite igwingira kugera kuri 44% mu gihe muri 2024 igomba kuba yageze kuri 19% kimwe n’Igihugu cyose, akaba ari urugendo rurerure ariko rugomba kwihuta ruzafasha u Rwanda kuva mu mutuku.
Mukunduhirwe Benjamine, Umuyobozi wungirije ushinzwe imibereho myiza mu Karere ka Ngororero, avuga ko n’ubwo bafite umubare munini w’abana bagwingiye bafite ingamba zo kurirwanya, harimo guhuriza abana bari munsi y’imyaka itanu mu gikoni cy’umudugudu bagahabwa indyo yuzuye.
Akomeza avuga ko mu kurwanya ubukene bafite imishinga itanga akazi mu kuzamura abatishoboye no kubafasha kubona ifunguro ryuzuye.
Mukunduhirwe avuga ko bagenerwa hafi miliyari yo kurwanya igwingira, bizera ko azagurwamo indyo yuzuye ariko igisubizo kirambye ni ukwigisha ababyeyi gutegura amafunguro, kurwanya amakimbirane mu ngo, no kuzamurira ubushobozi ingo zikennye.
Akarere ka Karongi niko karimo kugaragaza intambwe mu guhashya igwingira kandi gatangaza ko uburyo bakoresha burimo kubafasha, ari ukumenya buri mwana n’igihe arimo bagakurikiranwa kugeza akuze, n’ugize ikibazo bagafatirana agafashwa.
Uretse kuba abana bagwingira n’abantu bakuru ntibabona umwanya uhagije wo gufata amafunguro, abatuye mu Karere ka Rubavu na Rusizi bashyira imbere ubucuruzi bwambukiranya imipaka ntibabone umwanya wo gufata amafunguro no kuyaha abana babo, mu gihe mu tundi turere bahugira mu mirimo ntibabone umwanya wo kwiyitaho no kwita ku miryango yabo.
MENYA UMWANDITSI
Umunyamakuru wa Kigali Today/KT Radio
@ sebuharara
Ibitekerezo ( 1 )
nibabanzebarebe abakene batuyemwiyontara babarure nabanababo ubundi ntabwowabufitibikenerwa ngurwazebwake? ahubwo bafitemwabakene batabashakubonibikenewe ibirayibirahenze amatanuko isambaza ubuki nibindi byinshi ntabushobozi bwokubihahabafite.mugihekizazambona hazagwingirabenshipe!


text:
Pastor KARANGWA Aimable yaretse akazi muri Banki Nkuru y’Igihugu aho yahembwaga umushahara hafi miliyoni y’amafaranga y’u Rwanda aza gusezera ashinga itorero. Ni ibintu ngo yakoze abitegetswe n’Imana ubwayo.
Hari abasanga gukora nk’ibyo ari ukuri, ariko hakaba n’abasanga kureka akazi umuntu agashinga itorero ari ukuva mu kazi ajya mu kandi.
Ahagana mu mwaka wa 2010, nibwo KARANGWA Aimable wari umukozi muri Banki Nkuru y’Igihugu, akaba yari anafite irindi shoramari ku ruhande, yaretse ibyo yakoraga agahitamo gukorera Imana.
Mu byo yigomwe harimo umushahara w’amafaranga y’u Rwanda hafi miliyoni, nawe ntiyari we kuko ngo ni ijwi ry’Imana we ubwe yiyumviye rimutegeka kureka ibyo arimo byose maze agatangira urugendo rwo kuyikorera, ashinga itorero Corner Stone Temple atyo.
Mu kiganiro kihariye na Flash, yagize ati “Imana yakomeje kubimbwira mu majwi. Iyo umuntu asenga Imana iraza ikamuganiriza(abasenga bashobora kubyumva mu buryo bworoshye) iza kumbwira ko nkwiriye kurekura akazi ngo njye kuyikorera, kugira ngo mbashe kubohora abana bayo bari mu bujiji n’abandi bari mu mwijima … bisa n’aho byari bigoranye kubisobanurira umuryango.”
Hari abasanga imigenzereze nk’iya Pasitori Karangwa Aimable yo kureka imimo isanzwe yinjiza amafaranga ugakurikira Imana bihuye n’ugushaka kwayo, abatekereza batya iyo ubabajije aho bazakura ibibabeshaho n’imiryango yabo byose biharirwa Imana.
Umwe yagize ati “None se Imana nimpamagara nzanga? Ninanga kuyitaba nzitaba nde wundi? Uwakoreye Imana ntabwo ajya yikorera amaboko n’umunsi n’umwe.”
Undi ati “Nshobora kubireka Imana ikankubira za miliyoni nkajya gukorera uwiteka kuko n’ubundi ni we uzamura umuntu.”
Hari n’abandi basanga umuhamagaro w’Imana isaba umuntu kureka gukora akajaya kuyikorera, wagakwiye gutekerezwaho bakabibona mu isura yo kuva mu kazi umuntu ajya mu kandi.
Umwe yagize ati “Hari abajya gushinga insengero kuko ari Businesi(Business)turabyumva hirya no hino kugira ngo abone ayo maturo.”
Ku ruhande rwe, Pasiteri KARANGWA Aimable asanga abatekereza ko yaba yarashinze urusengero kubera Business baba bishuka. Ku bwe ngo mu itorero nta mafara afatika arimo.
Aragira ati “Uvuze ngo ni uko twari tuje gushinga indi Business, waba wishutse cyane kuko mu by’itorero nta mafaranga arimo afatika.”
Pasiteri KARANGWA Aimable igihe yarekaga akazi, uwo bashakanye we yakomeje gukora ariko kuri ubu nawe yarakaretse ajya kwita ku bikorwa by’ itorero, kuri ubu rifite abayoboke babarirwa muri 300 n’urusengero rwubatse mu karere ka Gasabo, nyamara baratangiye basengera mu ruganiriro rw’inzu ya pasiteri n’abayoboke batarenga 7.
REBA UBUHAMYA BWA PASITERI
Tito DUSABIREMA


text:
Gupakira & Kwamamaza
Umuntu wese akoresha gupakira.Ubucuruzi - bunini cyangwa buto - bukeneye gupakira ibicuruzwa buri gihe.Niyo mpamvu tutagurisha gusa gupakira kumurongo - twiga, dukora ubushakashatsi, kandi tumenye inganda dukorera.Twiga ibijyanye nubucuruzi bwawe kugirango tumenye imbaraga zawe ningorane hamwe nububiko ukoresha, hanyuma tumenye uburyo twagufasha kunoza umurongo wawe wo hasi hamwe nibirango byawe.
Dutanga ibisubizo byo gupakira mubucuruzi butandukanye burimo gucuruza no kwambara imyenda, amaduka ya bombo, ikirango cyimitako, amaduka yo kwisiga, ububiko bwubwiza na club club, ububiko bwa divayi, ububiko bwimpano, nisoko ryinshi.
Dutanga isoko kandi tugahuza ibicuruzwa byacu nkubundi!Turateganya, ubushakashatsi, nisoko gusa ibicuruzwa byiza kugirango dutange ibintu bitangaje byabashushanyije hamwe nibisubizo byapakiwe bigoye kubona ahandi.Inyungu ukura mu ntoki zacu zatoranijwe zapakishijwe ibicuruzwa bigufasha guhita ugaragara neza, kandi utiriwe ubyara umusaruro-mwinshi w'amasanduku cyangwa imifuka.Uzigama umwanya wawe no kumurongo wo hasi.Gusa dukorana nababikora dusangiye indangagaciro hamwe nibipimo bimwe byo gupakira neza, kuburyo ushobora kumva wizeye ko uzagira ubuziranenge na serivisi bihoraho mugihe uguze kumurongo wibicuruzwa.
Turagufasha kubaka ikirango cyawe ukoresheje gupakira.Amahitamo yacu yo gucapa aragufasha kongeramo ibirango mubisanduku, imifuka, nimpapuro zanditseho ikirango cyawe cyangwa ibihangano byawe.Tugenda ibirometero byinshi kugirango twumve ubucuruzi bwawe nuburyo dushobora gufasha gutanga ibicuruzwa byacapwe cyangwa ibicuruzwa bipfunyika kugirango tugere ku ntego zawe mugihe dukomeza ubudahwema mumashusho yawe.Reba igice cyacu cyo gupakira kugirango umenye byinshi kubyerekeye kubaka ikirango cyawe.


text:
Ibiranga
1 Umutekano muke cyane.Nobler laminated ikirahure ahanini ikomeza kuba ntamakemwa mugihe ikirahure kimenetse, gishobora kurinda uburinzi.
2 Kurwanya bikomeye.By'umwihariko ikirahure cyongerewe ubushyuhe ikirahuri cyashyizwemo ikirahure hamwe nikirahure cya laminated, gishobora gushimangira cyane kurwanya ingaruka no kurwanya ubushyuhe.
3 Ijwi ryiza cyane.Nobler laminated ikirahure gifite imiterere ya acoustic.Cyane cyane ikirahuri gifite amajwi PVB yerekana amajwi, nikintu gikurura urusaku.
4 Ikirenga ultraviolet (UV) -yirinda.Filime ya PVB irashobora gukuramo imirasire ya UV irenga 99%.Ibi birashobora kurinda umwenda, ibikoresho nibindi kurinda ibara no gusaza biterwa nimirasire ya UV.
5 Ikirahure kibika ingufu.Imikoranire ya PVB irashobora kugabanya imirasire yizuba kandi ikabuza no gukonjesha imizigo.
6 Shiraho ubundi buryo bwiza.Ikirahuri cyiza cyane gishobora gukorwa hakurikijwe ibisabwa bitandukanye byamabara, ubunini nuburyo.Cyane cyane irangi rya PVB ryuzuye, ryujuje ibyifuzo bitandukanye byubatswe.


text:
Abo Turi Bo
GLS Ni Sosiyete nyarwanda yatangiye mu mwaka wa 2019 igamije kuzamura Urwego rw’Umurimo mu kazi gaciriritse: ihuza abakozi n’abakoresha, yongerera ubushobozi abakozi bo muri urwo rwego, izamura imibereho y’abakozi binyuze mu kwizigamira mu bigega bya Leta, ibigo by’imari... kandi igaharanira ko uburenganzira bwa buri wese bwubahirizwa, ndetse akishimira akazi akananyurwa n’inyungu zo mu byo akora.
Ikicaro cya Good Link Solutions Ltd giherereye mu mujyi wa Kigali, Akarere ka Nyarugenge, KN 1, Muhima rd, Akagera Building 2nd Floor, Ibikorwa bya sosiyete Good Link Solutions Ltd bikorerwa ku butaka bw’u Rwanda, mu Gihugu hose.
Inzego z’imirimo “Good Link Solutions Ltd” igamije kuzamura:
- Abafundi
- Abayede
- Inganda (i.e z’ibyayi, izicukura amabuye, ...)
- Resitora, utubari, amahoteli, supermarkets, alimentation...
- Abakozi bo mu ngo
- Abakozi bo mu masuku
- Abashoferi n’abandi...
MISIYO
Guharanira ko akazi ko mu rwego rw’imirimo iciriritse kagira agaciro n’inyungu zirambye byatuma buri muntu wese akisangamo; yaba uwaminuje n’utaraminuje.
INTUMBERO
Umukozi utekanye mu kazi ke; umukoresha unyuzwe na serivise.
INTEGO NKURU ZA Good Link Solutions Ltd:
- Kuzamura urwego rw’umurimo mu kazi gaciriritse ku buryo abagakora bagira agaciro bakagakunda ndetse bakanisanzura mu nyungu zako
- Kuzamura imibereho myiza y’abakora mu rwego rw’akazi gaciriritse binyuze mu bigega bitandukanye byabateganyirijwe nka EJO HEZA, ibigo by’ubwishingizi, ibigo by’imari n’ibindi.
- Kwita ku mutekano no kongera ikizere hagati y’umukozi n’umukoresha mu rwego rw’umurimo rw’akazi gaciriritse.
- Kugabanya ubushomeri binyuze mu guha agaciro akazi ko mu rwego rw’imirimo iciriritse ku buryo n’abafite amashuri ahanitse bakisanga.
Serivise
Korohereza abakoresha mu kubona abakozi bizewe, baba ab’igihe gito cyangwa abakozi bahoraho
Tumaze kubona ko hari abakoresha ku giti cyabo cyangwa abakoresha mu bigo runaka bigora kubona abakozi bizewe kandi bakenewe byihutirwa; dushyizeho umushinga “Good Link” kugira ngo ufasha mu gukemura iki kibazo. Ibi bigakorwa binyuze mu kuganira n’abakoresha bakatumenyesha umubare w’abakozi bakeneye, akazi bifuza ko babakorera maze hagakorwa amasezerano hagati y’ukeneye umukozi na “Good Link” icyo gihe “Good Link” ihita ishaka abakozi ikabashyikiriza ubakeneye hakurikijwe igihe ntarengwa bahanye. Aha umukoresha ahita asinyana amasezerano na Good Link Solutions Ltd cyangwa ku bw’impamvu idasanzwe amasezerano akaba hagati y’umukoresha n’umukozi nyirizina, ariko akurikiranwa na “Good Link”.
Guhuza abakeneye akazi n’abagatanga cyane cyane mu mirimo iciriritse
Hari igihe usanga abantu bakeneye akazi, ariko bikabagora kumenya aho bakabona nyamara gahari, “Good Link” ikora nk’umuhuza ndetse nk’ijisho rireberera abakeneye akazi n’abagatanga. Bigakorwa bitya:
>> Ukeneye gushakirwa akazi agomba kwiyandikisha muri sisiteme ya “Good Link”, noneho uko akazi kabonetse; abari muri sisiteme bagahuzwa n’abakoresha hakurijirwe ubumenyi bagaraje mu mwirondoro ndetse n’akazi bavuze ko bakeneye.
>> Bitewe n’ubusabe bw’abakoresha, mu gihe abakoresha basabye umubare w’abakozi uruta uwo “Good Link” ifite muri sisiteme, ihita ihamagarira abakeneye akazi kandi babifitiye ubushobozi, binyuze mu bitangazamakuru kuza kwiyandikisha kugira ngo bashobore guhuzwa n’abakoresha batanga ako kazi.
>> Mu rwego rwo kunoza imikorere, umukozi ushaka akazi yiyandikisha muri sisiteme ya “Good Link” ku buntu. Uri muri sisiteme agomba kugira umusanzu yishyura muri “Good Link” mu gihe cy’amahugurwa abanziriza akazi kuko mbere yo kwinjizwa mu kazi, abakozi bari muri sisiteme ya “Good Link” bahabwa amahugurwa. Umusanzu ushobora gutandukana bitewe n’ubwoko bw’akazi yifuza gushakirwa.
>> Umukozi ushaka akazi yuzuza ifishi y’umwirondoro we wuzuye ndetse akongeraho n’abahamya bamuziho ubunyangamugayo.
>> Mbere yo kwinjizwa mu kazi, umukozi uri muri sisiteme ya “Good Link” abanza kwerekana ikemezo cy’ubunyangamugayo gitangwa n’inzego z’ibanze.
>> Umukozi ajya mu kazi amaze gusinyana na “Good Link” amasezerano y’akazi kabonetse mu bakoresha bagatanga.
Gukurikirana uburenganzira bw’abakozi batakoreraga ku masezerano y’akazi
Usanga hari abakozi bahohoterwa n’abakoresha cyangwa abakoresha bahemukirwa kubera ko akenshi nta masezerano y’akazi bafitanye. Bityo rero “Good Link” iharanira ko:
>> Umukozi wese uri mu sisiteme yayo akorera ku masezerano y’akazi yaba ay’igihe gito cyangwa kigufi. Abakozi ba nyakabyizi bakorera ku masezerano “Good Link” ifitanye n’umukoresha.
>> Abakozi basanzwe mu tuzi duciriritse na bo binjizwa muri sisiteme ya “Good Link” kugira ngo inyungu zigenewe abakozi bose bo mu rwego rumwe na bo zibagereho. Aha twavuga nko kwizigamira by’igihe kirekire, kugira amasezerano y’akazi, ubwishingizi...
>> Umukozi ahembwa umushahara we nk’uko bikwiriye hakurikijwe amasezerano y’akazi.
>> Umukozi agira Imbata y’inshingano cyangwa imirimo mu kazi ke (job description) ikubiye mu masezerano y’akazi mu rwego rwo gukumira:
>>>> Gukoreshwa imirimo irenze cyangwa y’agahato
>>>> Ubwambuzi bukorerwa abakozi bakora imirimo iciriritse, aha twavuga ko nta mukozi uzongera kwamburwa na ba rwiyemezamirimo bo mu bikorwa remezo bitandukanye.
>>>> Ihohoterwa rishingiye ku gitsina rikorwa na bamwe mu bakoresha cyanecyane ku bakozi b’igitsina gore, ari byo byavagamo inda zitateganyijwe.
>>>> Kwirukanwa mu kazi bya hato na hato ku bw’amaherere, rimwe na rimwe ugasanga umukozi arameneshwa na nijoro nta merekezo.
>> Mu rwego rwo kurushaho kuzamura no guhesha agaciro abakozi bo mu rwego rw’imirimo iciriritse “Good Link” ku bufatanye n’abakoresha bafitanye amasezerano itanga ikemezo cy’umukoresha hashingiwe ku burambe n’ubunararibonye mu kazi kugira ngo nibura umukozi utari ufite ikigaragaza ko ibyo akora abizi abashe kukigira. Ibyo byemezo bitangwa mu byiciro bitatu:
>>>> a. Ikemezo cy’uburambe n’ubunararibonye cy’amezi atandatu.
>>>> b. Ikemezo cy’uburambe n’ubunararibonye cy’umwaka umwe
>>>> c. Ikemezo cy’uburambe n’ubunararibonye cy’imyaka ibiri Kuzamura.
Kurwanya ubujura n’ubwangizi byakorwaga n’abakozi batakoreraga ku masezerano y’akazi
Mu gihe umukoresha atishimiye serivise ahabwa n’umukozi yahawe, abimenyesha GLS LTD mbere y’icyumweru ikabisuzuma byaba ngombwa ikamuhindurira umukozi.
Gufasha abakozi batakoreraga ku masezerano y’akazi mu kwizigamira by’igihe kirekire
Bigaragara ko abakozi badakorera ku masezerano y’akazi batabona uburyo bworoshye bwo kwiteganyiriza nk’uko abandi babikora. Ni muri urwo rwego “Good Link” ifasha abakozi bakora akazi gaciriritse baba abasanzwe bagakora ndetse n’abo yahuje n’abakoresha binyuze muri sisiteme yayo; mu gukusanya ndetse no gutanga ubwizigame mu kigega EJO HEZA buri kwezi. Kongerera abakozi n’abakoresha bo mu rwego rw’imirimo iciriritse ubumenyi n’ubushobozi binyuze mu mahugurwa atandukanye.
Gutanga amahugurwa
Gutanga amahugurwa atandukanye ku bakozi bo mu zindi nzego z’umurimo b’ibigo bitandukanye byaba ibya Leta cyangwa ibyo mu rwego rw’abikorera hanshingiwe mu masezerano.
Ubugishwanama
g. Gutanga serivise zijyanye n’ubugishwanama (Consultancy) mu mirimo itandukanye (Icungamutungo, ibaruramari, uburezi, ...)
Injira muri INKOMANE MIS
Injira muri MIS ubone uburyo bwo gucunga no kumenya amakuru y'abakozi ukoresha no kubone serivise dutanga. Niba udafite uburyo bwo kwinjira, duhamagare tugufashe kubibona.
Ikipe Dukorana
Bimenyimana Frank SylvèreUmuyobozi Mukuru
0788472682
Ngabonziza DavidUmuyozi Ushinzwe Imari
0788403268
Nzayisenga RobertUmuyozi Ushinzwe Imiyoborere n’Abakozi
0788556858
Nyangezi DamienUmuyozi Ushinzwe Imikorere n’Ibikorwa
0783226991
Tuvugishe
Aho Tubarizwa:
Umujyi wa Kigali, Akarere ka Nyarugenge, KN 1, Muhima rd, Akagera Building 2nd Floor
Email:
Telefone:
+250 788 472 682


text:
Isomo ryo mu Ibaruwa yandikiwe Abahebureyi 4,1-5.11
Bityo rero, ubwo isezerano ryo kwinjira mu buruhukiro bwayo rikiri ryose, turamenye ntihazagire uwibwira ko we arihejweho. Kuko natwe twashyikirijwe iyo nkuru nziza kimwe na bo, ariko ijambo bumvise ryabapfiriye ubusa, kuko bataryakiranye ukwemera. Naho twebwe abemeye tuzinjira koko muri ubwo buruhukiro, ari bwo Imana yabatangarijeho iti «Narahije uburakari bwanjye ko batazinjira mu buruhukiro bwanjye!» Nta we ushidikanya ko Imana yujuje ibikorwa byayo byose kuva isi ikiremwa, nk’uko hari aho bavuga iby’umunsi wa karindwi, ngo «Nuko kuri uwo munsi wa karindwi Imana iruhuka umurimo yari imaze gukora.» Hanyuma kandi nk’uko bimaze kuvugwa ngo«Ntibazinjira mu buruhukiro bwanjye.» Nitwihutire rero kwinjira muri icyo kiruhuko, ngo hato urugero rw’ukutemera kwacu rutagira uwo rugusha.


text:
Abayobozi bakuru b’Urwego rw’Umuvunyi bahamagariye abayobozi b’amadini n’amatorero gutanga umusanzu mu kurwanya ruswa, batanga inyigisho zihindura imikorere n’imitekerereze.
Babitangaje kuri uyu wa 24 Ugushyingo 2022 mu kiganiro bagiranye n’itangazamakuru, gitegura ibikorwa by’ukwezi kwahariwe kurwanya ruswa.
Cyayobowe n’Umumunyi Mukuru, Nirere Madeleine wari kumwe n’Umuvunyi Wungirije ushinzwe gukumira no kurwanya ruswa, Mukama Abbas n’Umuvunyi Wungirije ushinzwe gukumira no kurwanya Akarengane, Yankurije Odette.
Ni ibikorwa bizakurikirwa no kwizihiza Umunsi Mpuzamahanga wahariwe kurwanya Ruswa uzaba tariki 9 Ukuboza 2022. Insanganyamatsiko igira iti ‘Twimakaze indangagaciro zo kurwanya ruswa, inkingi y’iterambere rirambye’.
Ruswa ni ikibazo gihangayikishije Isi muri rusange kuko ibangamiye iterambere ry’ibihugu n’iry’ababituye n’imibereho myiza yabo.
Ikibazo cya ruswa kireba ibihugu byose byo ku Isi, byaba ibifite ubukungu buteye imbere n’ibikiri mu nzira y’amajyambere. Niyo mpamvu byishyize hamwe bigashyiraho umurongo n’ingamba zo guhangana nayo.
Umuvunyi Mukuru, Nirere Madeleine yavuze ko imwe mu ngamba zashyizweho na Leta y’u Rwanda mu kurwanya ruswa ari ubukangurambaga ku bubi bwayo no gusesengura ibyuho bya ruswa mu mikorere y’inzego zitandukanye.
Ati “Mu kwizihiza uyu munsi mpuzamahanga wahariwe kurwanya ruswa, u Rwanda rwashyizeho icyumweru cyihariye cyo kuyirwanya aho hategurwa ibikorwa bitandukanye byose bigamije kuzamura imyumvire y’abaturage ku bubi bwa ruswa n’uruhare rwabo mu kuyirwanya.”
Ibikorwa biteganyijwe muri uku kwezi birimo ibiganiro bizanyuzwa mu bitangazamakuru bigaruka ku ngamba zikwiriye mu gutoza abakiri bato indangagaciro zo kurwanya ruswa.
Hari kandi iminsi yahariwe amadini n’amatorero mu kurebera hamwe uruhare rwayo mu rugamba rwo kurwanya ruswa mu rwego rwo guhindura Sositeye Nyarwanda.
Umuvunyi Mukuru , Nirere Madeleine yavuze ko bahisemo kwifashisha abayobozi b’amadini n’amatorero kuko bafite abayoboke bayobora ndetse bashobora gutanga umusanzu mu kubahindura.
Ati “Ruswa nta mipaka igira, aho byagaragaye mu madini n’amatorero, buriya umuntu wese ni umuntu. Icyiza ni uko ari bakeya, bigenda biba ku muntu ku giti cye.”
Yakomeje agira ati “Muzarebe ukuntu abantu baba buzuye mu muhanda bitaba amadini, bajya mu nsengero […] umuyobozi w’idini cyangwa itorero baramwumva, batega amatwi bakaza ari benshi. Umuyobozi wabo bemera rero agomba kugira uruhare mu kubabwira ati ‘n’ubundi ntabwo wakwitwa ngo uri umukirisitu mwiza utanga cyangwa usaba ruswa.”
Nirere ashimangira ko abigisha abayoboke babo bakwiye kujya babigisha gukiranukira Imana ariko banabigisha gukiranuka mu buzima babamo bwa buri munsi.
Ati “Bibiliya nta hantu yemera ruswa […] nta hantu Imana yemeye ko umuntu ashobora kurenganya undi, nta hantu yemeye ko umuntu ashobora gukora ibyaha. Wa mukirisitu ni byiza ko umuhindura ku bya roho bikajyana n’imitekerereze.”
“Ntiwavuga ngo ndi umukirisitu mwiza urya ruswa, ntiwatunganira Imana urya ruswa, udakorera mu mucyo, urenganya abantu, utanga serivisi mbi. Byose biba bigomba kujyana. Ubukiranutsi bavuga buba bugomba kugaragarira mu bikorwa bya buri munsi.”
Nirere avuga ko mu madini n’amatorero nabo bagira imishinga itandukanye y’iterambere kandi ikorwamo n’abantu bityo nabo bakaba bashobora kwaka cyangwa gutanga ruswa.
Ati “Umuntu ni umuntu ni n’umunyantege nke, niyo mpamvu n’abo bantu usanga hagaragaramo ibyuho. Bwa bukirisitu bigisha, gutunganira Imana biba bigomba kugaragara no mu buzima bwabo bwa buri munsi.”
U Rwanda rwashyizeho ingamba zitandukanye zigamije gukumira no kurwanya ruswa aho muri gahunda ya guverinoma y’imyaka irindwi iteganya ko mu 2024, ikigero cyo kurwanya ruswa kizagera kuri 92,56% kivuye kuri 86,56% cyariho mu 2016.
Intego ni uko mu 2050 u Rwanda rugomba kuzaba ruri mu bihugu bya mbere ku Isi mu kurwanya ruswa.


text:
Abana nibarindwe amakimbirane yo mu ngo.
Amakimbirane yo mu ngo akunze kuranga bamwe mu bashakanye, ndetse ugasanga ahanini abyara gutandukana cyangwa bikavira mo bamwe kwica abandi. Abana nibo usanga bigiraho ingaruka mbi cyane, kandi bo ari abaziranenge.
Ntibikwiriye ko ababyeyi batinyuka gutukanira imbere y’abana babo, cyangwa ngo babe banarwana, kuko ibi bitera abana gukurana ingeso mbi, kuko nta rugero rwiza bashobora gukura ku babyeyi nk’abo.
Amakimbirane y’abashakanye kandi, agira uruhare runini mu gutuma abana bamwe bayoboka umuhanda(Mayibobo), kuko iyo umwana abona ababyeyi be bahora batongana, barwana, asanga nta mahoro ahagirira, bikamutera kumva ashaka kuv muri urwo rugo.
Ababyeyi rero nyabuneka mwisubireho, niba hari icyo mutumvukanaho mwembi si ngombwa gushwana abana babareba, hari uburyo bwinshi bwifashishwa mu gukemura amakimbirane, bitabaye ngombwa ko mushwana buri gihe imbere y’abana banyu.


text:
mu buzima buri academic ntabwo bishoboka ko wava muwa mbere ngo uhite ujya muwa gatatu ngo bigukundire. buri somo rigenda rihereza irindi kandi bikagira amategeko abigenga. ariko mu buzima bw’ umwuka kuva muri rimwe ukajya muri gatatu niho honyine bikunda.
mu mibanire yacu n’imana tugira ibyiciro bitatu (matayo 7:7-8)
1,musabe muzahabwa
2,mushake muzabona
3,mukomange kurugi muzakingurirwa
1,musabe muzahabwa
iki cyiciro cyo muri “musabe muzahabwa” ntabwo kijya kirangira kuko iyo umaze gusubizwa kimwe ubona kidahagije hanyuma ukajya gushaka ikindi. Iyo umaze kwiga primaire ubona bidahagije hanyuma ugasaba secondaire, hanyuma nayo yarangira ugasaba kaminuza. hanyuma na kaminuza nayo yarangira ukabona ntibihagije ugasaba akazi ,……..
2,mushake muzabona
Nibyiza ko dusaba ariko birakwiye ko dushaka kuko ijambo riratubwiye ngo mushake muzabona, gusaba ntabwo bijya birangira niyo mpamvu dukwiye kurenga urwego rwo gusaba ahubwo tugashaka.
3,mukomange kurugi muzakingurirwa
Aha mukiciro cya gatatu hagaragaza ubusabane ufitanye n’imana kuko iyo ukomanze umuntu akaguha karibu n’ikimenyetso cy’ ubusabane. Muri rimwe ni byanga wimukire muri gatatu. Gusaba ni byanga ukomange kandi uzakingurirwa.
Yehoshafati yasenze amasengesho mu byiciro bitatu(2 Ingoma :20:1-26)
Yarabanje gusenga amasengesho yo gusaba, ayibutsa amasezerano hanyuma amagambo aza gushira aza kwinjira muri kabiri aha niho imana yamubwiye ati: ”Yehoshafati uyu murimo ntabwo ari uwawe “
Hanyuma byose byanze Yehoshafati abonye byose byanze yinjira muri gatatu akoranya abaririmbyi, ati “nimuze tuvuge gukomera kwayo.”
Muri icyi cyiciro cya gatatu ntabwo ujyanayo indirimbo nyinshi ahubwo ujyana umutima umenetse. Umuririmbyi yuzuye umwuka wera araririmba ati “Umutima w’ umuntu ujya imbere y’imana ugakomanga urugi ushaka kureba imana”
Ese ujya ukumbura Imama? Ujya ukumbura impamvu yo kwegera Imana? Impamvu tujya kumusozi n’ukugirango tujye ahantu hatuje twitanduka n’urusaku rw’ibintu bitandukanye hanyuma tukinjira muri gatatu. Iyo winjiye muri gatatu Imana imanuka muri rimwe yawe bya bindi byose wahoze usengera, Imana ikamanuka ikabisubiza!
Impanvu tudashyikira ubusabane n’Imana, n’ uko iyo dushima Imama tugendera kubyo yadukoreye. Ariko ibyo idukorera tutabona nibyo byinshi.
Zamuka va muri rimwe ujye muri gatatu. Muri gatatu ntabwo ari ibyuma bikomeye bikora, nta nubwo ari amajwi meza akora ahubwo hakora umutima umenetse.
Hafi y’imana kure y’ icyaha, kure y’ icyaha hafi y’imana!
Jya uhuga ahandi ariko ntuhuge kubura Imana. Amaboko ataramutsa Imana satani arayatira!
Imana ibahe umugisha!!


text:
Musanze: Abanyamuryango ba RPF-Inkotanyi barakataje mu bikorwa by’iterambere
Abanyamuryango ba RPF-Inkotanyi, barahamya ko uko imyaka ihita, ari nako ibikorwa byubakiye ku iterambere n’imibereho myiza birushaho kwiyongera, babikesha uwo muryango.
Mu gihe cy’imyaka ibiri isigaye ngo manda ya Perezida Paul Kagame irangire, ari na we Chairman Mukuru w’Umuryango RPF-Inkotanyi, aba banyamuryango biyemeje gushyira imbaraga mu kubakira ku budasa, no kurushaho kwagura imitekerereze n’imikorere, kugira ngo ibitarashyirwa mu bikorwa, bizabe byagezweho 100%.
Ibi babigarutseho ku Cyumweru tariki 2 Ukwakira 2022, mu Nteko Rusange yabahuje ku rwego rwa buri Murenge mu yigize Akarere ka Musanze uko ari 15. Ibikorwa remezo bigizwe n’imihanda, amagorofa y’ubucuruzi, amahoteli yo ku rwego ruhanitse rwo kwakira ba mukerarugendo mu byiciro byose, inganda, iterambere ry’ubuhinzi, ubworozi na serivisi; bigaragara muri ako karere, ngo ntibyari gushoboka RPF-Inkotayi iyo itabigiramo uruhare.
Bariyanga Sylvestre watangiriye ku buhinzi buciriritse, ariko ubu akaba ari umwe mu bashoramari bo mu Murenge wa Kinigi; ahamya ko ibyo amaze kwigezaho, abikesha impanuro zo guha agaciro umurimo.
Agira ati “Nahereye ku buhinzi buciritse ku buso bw’ubutaha bwa are 20, nza gukangurwa n’impanuro za Chairman wa RPF-Inkotanyi Perezida Paul Kagame, zidushishikariza gukunda umurimo, duhereye aho dutuye. Byarankanguye, ntangira ubuhinzi bw’umwuga bw’ibirayi, ngera kuri Ha 2. Zagiye ziyongera, ngera ku rwego rwo kwagura ibikorwa, nubaka izzu, nigurira imodoka zigeza umusaruro ku masoko, bigera n’ubwo ibyo bikorwa bibyara station ya lisansi”.
Mu bandi bagaruka ku byo bakesha umuvuduko w’iterambere bagejejweho na RPF-Inkotanyi, barimo na Shirubwiko Emmanuel wo mu Murenge wa Muhoza.
Ati “Turashimira RPF-Inkotanyi yabohoye Igihigu cyacu, abaturage by’umwihariko abikorera, bikatubera urugero rudufungura mu mutwe, twagura imitekerereze, ku buryo ubu twatangiye kubibonamo umusaruro ufatika, ku buryo tutakijya gushakira amahirwe y’ubuzima ahandi, ahubwo ab’ahandi akaba ari bo bagana ibikorwa byacu by’iterambere, bakabyazamo amahirwe natwe twungukiramo”.
Chairman wa RPF-Inkotanyi mu Karere ka Musanze, Ramuli Janvier, yashingiye ku iterambere rigaragarira mu bikorwa remezo bimaze kugezwa mu Karere harimo umuriro w’amashanyarazi, ugeze kuri 74% wegerezwa abaturage, kandi urugendo rukaba rugikomeza.
Hiyongeraho amazi kuri 81%, ndetse n’imihanda ya kaburimbo, na yo iri gukwirakwizwa mu bice bitandukanye, ngo byorohereze ubucuruzi no kugeza umusaruro w’ubuhinzi n’ubworozi ku masoko.
Yibukije abanyamuryango ba RPF-Inkotanyi, ko n’ubwo ibimaze kugerwaho bishimishije, ariko bagifite urugendo rukomeye.
Yagize ati “Turacyafite umukoro wo kuba twamaze gushyira mu ngiro ibikorwa RPF-Inkotanyi yiyemeje kuba yagezeho muri 2024. Nanone kandi icyo cyerekezo, kizaba kituganisha mu kindi cyerekezo 2035 cy’aho u Rwanda ruzaba rufite ubukungu bugereranyije, nacyo kikazaba kinategura icyerekezo kigari cya 2050 cy’ubukungu bukataje. Ibyo byose kubigeraho koko, biradusaba kurangwa n’ubufatanye, kwitanga no gushishoza”.
Dancille Nyirarugero, Guverineri w’Intara yAmajyaruguru, akaba na Chair Person wa RPF Inkotanyi w’iyi Ntara, yifatanyije n’abaturage bo mu Murenge wa Kinigi, aho bamugaragarije ko iterambere bagezeho bakesha ubuhinzi cyane cyane bw’Ibirayi ndetse n’Ibireti, rikomeje kubabera imbarutso y’ibindi bikorwa bibyara inyungu.
MENYA UMWANDITSI
Umunyamakuru wa Kigali Today/KT Radio


text:
Ivanjili ya Mutagatifu Luka 12,1-7
Nuko abantu bagera ku bihumbi n’ibihumbi barakorana ndetse barabyigana. Yezu abanza kubwira abigishwa be ati “Mwirinde umusemburo w’Abafarizayi!” ashaka kuvuga uburyarya bwabo. Arongera ati “Nta kintu gihishe kitazagaragara, nta n’igihishiriwe kitazamenyekana. Kuko ibyo mwavugiye mu mwijima bizumvikana ku mugaragaro, n’ibyo mwavugiye ahiherereye mwongorera, bizatangarizwa ahirengeye. Mwe ncuti zanjye, reka mbabwire: ntimugatinye abica umubiri, nyuma ntibagire ikindi bashobora kubatwara. Ahubwo reka mbabwire uwo mukwiye gutinya: mutinye Umara kwica agashobora no kubaroha mu nyenga y’umuriro. Koko ndabibabwiye: Uwo nguwo muzajye mumutinya. Mbese ibishwi bitanu ntibigura uduceri tubiri? Nyamara nta na kimwe muri ibyo Imana yibagirwa. Mwebweho ndetse n’imisatsi yo ku mutwe wanyu yose irabaze. Ntimugatinye rero: murushije agaciro ibishwi byinshi.


text:
Iyo umugore atwite akenshi usanga ibirenge bibyimba ndetse n’ibindi bice by’umubiri ugasanga bya byimbye, abenshi iyo bashaka kumenya umukobwa cyangwa umugore utwite barebera ku ntoki ibirenge n’amaguru muri rusange .Mukumara impungege abatwandikiye batubaza niba ari uburwayi, Teradignews.rw yegereye Muganga maze aradusobanurira.
Ubusanzwe mu gihe umugore atwite, amaraso n’andi matembabuzi biriyongera ku kigereranyo kiri hejuru ya 50%. ibi bifasha umwana uri munda gukura neza. Kubyimba ibice bitandukanye by’umubiri w’umugore utwite rero birashoboka. Bishobora guterwa n’uburwayi cyangwa biturutse ku kwiyongera kw’amaraso n’andi matembabuzi mu mubiri.
Ukubyimba kutatewe n’uburwayi ku mugore utwite bikunze kwibasira intoki, mu maso, amaguru cyane cyane ibirenge .
Aya matembabuzi aba yiyongereye bigatuma ibice bimwe na bimwe by’umubiri bibyimba bigirira akamaro imyanya myibarukiro kugirango yaguke maze umwana azabone aho anyura igihe cyo kubyara kigeze. Ubusanzwe kandi aya matembabuzi n’amaraso biba bigize hafi 1/3 cy’ibiro by’umugore utwite.
Uku kubyimba gushobora kubaho mu gihe icyo aricyo cyose cyo gutwita. mu gihembe cya gatatu cyo gutwita .
Mugihe bidatewe n’uburwayi ibi nibyo bishobora gutuma habaho kubyimba kw’ibice bimwe na bimwe by’umubiri
Guhagarara igihe kinini, Gukora igihe kinini ku munsi ndetse n’iminsi myinshi mu cyumweru. Ibiryo birimo potasiyumu nkeya, Kunywa ikawa nyinshi cyane no gufata ibintu birimo imyunyungugu myinshi
Mu gihe ubonye wabyimbye amaguru cyangwa ibindi bice by’umubiri mu gihe utwitebiba byiza wihutiye kubaza muganga icyaguteye uko kubyimba.
Ariko kandi mu gihe umaze kubona uri kurushao kubyimba ibice bimwe na bimwe by’umubiri mu gihe utwite , ushobora kwiha ubufasha bwibanze nkuko Muganga yabidutangarije ushobora kwirinda guhagarara igihe kinini.Igihe wabonye watangiye kubyimba amaguru ushobora kuryama amaguru yawe asa nari hejuru mu kirere , ushobora kandi kuyasegura nk’umusego cyangwa ikindi kintu cyatuma yigira hejuru.
Sibyo byonyine gusa byaguffasha ariko kuko ushobora kwirinda kwambara inkweto ziguhambiriye cyane , kwirinda kwambara imyenda igufashe cyane no ugabanya gufata ibintu birimo umunyu mwinshi
Ubusanzwe kubyimba bidateje ikibazo ku mugore utwite bigenda biza buhoro buhoro kandi ntabwo biba bikabije. Iyo uku kubyimba bije mu buryo butunguranye mu biganza ndetse no mu maso bishobora kuba ikimenyetso cy’indwara mbi cyane mu gihe cyo gutwita yitwa Pre-Eclampsia. Pre-Eclampsia ni ndwara irangwa no kubyimba , umuvuduko mwinshi w’amaraso . Iyi ndwara ikaba itwara ubuzima bwababyeyi benshi.
Ariko nanone umubyeyi utwite ashobora kubyimba umubiri bitewe n’uburwayi, aha biterwa no kuvura kw’amaraso hanyuma bigafunga imitsi ijyana amaraso mu mubiri , Umuvuduko ukabije mu gihe umugore atwite na Diyabete.
Birasa naho bigoranye kuba wamenya niba wabyimbye ibice bimwe by’umubiri mugihe utwite kuberako bihora bisa nigihe wabyimbye bitari uburwayi ariko nanone uzabibwirwa nuko umuvuduko w’amaraso uri hejuru cyane, Kubyimba ukuguru kumwe gusa, kukaba gushyuha, gusa n’umutuku, ndetse kunakubabaza, gutakaza ubwenge rimwe na rimwe, kuribwa mu mutwe ndetse no kutareba neza by’uburwayi biravurwa bigakira kandi mu gihe wivuje hakiri kare .
Niba wifuzako hari ibyo twazakubariza muganga , watwandikira unyuze kuri paje yacu ya Facebook ya Teradig new noneho tukasagusubiza mu nkuru zacu zitaha.
Comments
comments


text:
AMASOMO YO KUWA MBERE(11/06/2018) ICYUMWERU CYA X GISANZWE, UMWAKA B MBANGIKANE.
Abatagatifu: Barinaba, Alexis, Yolanda
ISOMO RYA MBERE
Isomo ryo mu gitabo cy’Ibyakozwe n’Intumwa (Intu 11,21b-26.13,1-3).
11, 21Ububasha bwa Nyagasani burabakomeza, bigatuma umubare w’abahinduka bakamwemera urushaho kwiyongera.
22Iyo nkuru iza kugera kuri Kiliziya y’i Yeruzalemu, maze bohereza Barinaba i Antiyokiya. 23Ngo agereyo, abona ineza Imana yari yabagiriye, biramushimisha. Nuko arabihanangiriza ngo bizirike kuri Nyagasani babikuye ku mutima. 24Koko rero, Barinaba yari umunyangeso nziza, wuzuye Roho Mutagatifu n’ukwemera. Bityo abantu benshi biyongera ku bemera Nyagasani.
25Nuko Barinaba ajya i Tarisi gushaka Sawuli; 26ahamusanze amuzana i Antiyokiya. Bahamara umwaka wose bakorera iyo Kiliziya kandi bigisha inteko nyamwinshi y’abantu. Aho i Antiyokiya nyine, ni ho abigishwa bitiwe bwa mbere na mbere «Abakristu».
13, 1Muri Kiliziya y’i Antiyokiya hari abahanuzi n’abigisha, ari bo Barinaba, Simewoni bitaga «Umwirabura» na Lusiyusi w’i Sireni, Manaheni wari warareranywe n’umwami Herodi, na Sawuli. 2Igihe bari bateraniye gusenga kandi basibye kurya, Roho Mutagatifu arababwira ati «Barinaba na Sawuli nimubashyire ukwabo, bajye gukora umurimo nabahamagariye.» 3Nuko bamaze gusiba kurya no kwambaza, babaramburiraho ibiganza, barabohereza.
Iryo ni Ijambo ry’Imana.
ZABURI
Zab 98(97),1.2-3ab.3c-4.5-6.
Nimuririmbire Uhoraho indirimbo nshya,
kuko yakoze ibintu by’agatangaza;
indyo ye, ukuboko kwe k’ubutagatifu
byatumye atsinda.
2Uhoraho yagaragaje ugutsinda kwe,
atangaza ubutabera bwe mu maso y’amahanga.
3Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi
yabonye ugutsinda kw’Imana yacu.
4Nimusingize Uhoraho ku isi hose,
nimuvuze impundu kandi muririmbe,
5nimucurangire Uhoraho ku nanga,
ku nanga no mu majwi y’indirimbo,
6mu karumbeti no mu ijwi ry’impanda;
nimusingize Umwami, Uhoraho.
Amagambo yo mu Ivanjili Ntagatifu uko yanditswe na Mutagatifu Matayo(Mt 10,7-13).
7Aho munyura, muvuge ko Ingoma y’ijuru yegereje. 8Mukize abarwayi, muzure abapfuye, ababembe mubakize, mwirukane roho mbi. Mwahawe ku buntu, mutange ku buntu. 9Ntimwitwaze zahabu, feza cyangwa ibiceri mu mikandara yanyu; 10ntimujyane kandi uruhago rw’urugendo, amakanzu abiri, cyangwa inkweto, habe n’inkoni, kuko umukozi akwiye ifunguro. 11Aho mugeze mu mugi cyangwa mu rusisiro, mujye mubaririza umuntu ukwiriye kubakira, maze mugume iwe kugeza igihe muzagendera. 12Nimugera iwe, mumwifurize amahoro. 13Niba urwo rugo ruyakwiye, amahoro yanyu azarutahemo; niba rutayakwiye, amahoro yanyu azabagarukira.
Iyo ni Ivanjili Ntagatifu.
Recent Sermons
GUTEGANA AMATWI MU MUBANO W’ABASHAKANYE
August 11, 2021
YEZU ATUBIBAMO UBUGINGO BW’ITEKA.
July 24, 2019
FAES UMURYANGO NI WO MIZERO by
October 29, 2018
Comments
-
NIYIRAGIRA Antoine : June 15, 2018 at 1:22 am
Amen


text:
Kandama Jeanne na Eric Habimana
Abatuye mu Murenge wa Mbuye mu Karere ka Ruhango, baratunga agatoki bamwe mu bakuru b’imidugudu na ba gitifu b’utugari ko ari bo ba nyirabayazana bo kuba inzoga z’inkorano, zirimo na kanyanga, byarashinze imizi muri uwo Murenge wabo.
Ni ibintu bashingiraho basaba ko bashyirirwaho uburyo bwihuse bajya bifashisha mu guha inzego z’ubuyobozi bwo hejuru, amakuru y’uwo bafitiye gihamya ko akora cyangwa acuruza izo nzoga z’inkorano.
Abo baturage bo mu Murenge wa Mbuye wo mu Karere ka Ruhango, ntibazuyaza guhamya ko kuba inzoga z’inkorano zirimo na kanyanga byarashinze imizi mu Murenge wabo ndetse no kuba bidacika, ahanini biterwa ngo n’abakuru b’imidugudu na bamwe mu banyamabanga nshingwabikorwa b’utugari bakingira ikibaba ababikora n’ababicuruza.
Mu gushimangira ko ibyo bavuga ari ukuri, basaba umuyoboro wajya ubahuza n’inzego nkuru z’igihugu, kugira ngo bajye bazitungira agatoki bamwe mu bayobozi b’inzego z’ibanze, batambamira Leta mu mugambi wo guca ibyo biyobyabwenge.
Aho bagira bati “bano bayobozi b’umudugudu ni bo bacuruza bakanakorana n’abacuruza kanyanga, n’inzoga z’inkorano, kanyanga irahari, urwagwa rurahari byose unabituma umuntu akabizana, hari abayobozi besa imihigo babeshya, nabo baba bakorana, abayobozi b’imidugudu ni bo bakingira ikibaba abakora ibyo byose, ibyiza ni uko twashyirirwaho uko tuzajya dutanga amakuru kugira ngo babone ko ibyo tuvuga atari ibinyoma ariko bidaciye ku bayobozi”.
Habarurema Valens Umuyobozi w’Akarere ka Ruhango we yihanangiriza abayobozi b’inzego z’ibanze baba abafatanyacyaha mu gukora no gucuruza inzoga z’inkorano ndetse akavuga ko uzabifatirwamo azabera abandi isomo.
Abaturage bo mu Murenge wa Mbuye bashyira mu majwi abayobozi ko bakingira ikibaba ibiyobyabwenge, mu gihe umwaka ushize wa 2019 abayobozi mu nzego nkuru z’igihugu uwo murenge bakunze kuwushyira mu mirenge y’Akarere ka Ruhango, iza ku isonga mu byaha by’urugomo no kuba indiri y’ibiyobyabwenge.